மலேசிய செம்பனை எண்ணெயை வாங்க வேண்டாம்: இந்தியா உத்தரவு!

இந்திய குடியுரிமை சட்டத்தை விமர்சித்துபேசிய பிரதமர் துன் டாக்டர் மகாதீரின்

கருத்துக்கு எதிர்ப்புத் தெரிவிக்கும் வகையில் மலேசிய செம்பனை எண்ணெயை வாங்க வேண்டாம் என இந்திய அரசாங்கம் வேண்டுகோள் விடுத்திருப்பதாக செய்திகள் வெளிவந்துள்ளன.

இந்தியாவைச் சேர்ந்த எண்ணெய் சுத்திகரிப்பாளர்களும் வர்த்தகர்களும் மலேசிய செம்பனை எண்ணெயை வாங்கக் கூடாது என்று கேட்டுக்கொள்ளப்பட்டிருப்பதாக தெரிவிக்கப்பட்டுள்ளது.

நேற்று முன்தின்ம் எண்ணெய் சார்ந்த துறையினரோடு நடத்தபட்ட ஒரு சந்திப்பில் வாய்மொழி வழியாக இந்த அதிகாரப்பூர்வ மற்ற உத்தரவு விடுக்கப்பட்டதாக செய்தி

நிறுவன தகவல்கள்

கூறின.

மலேசியாவிடமிருந்து செம்பனை எண்ணெய் இறக்குமதியை எப்படி குறைப்பது என்பது குறித்து பேசுவதற்காக இந்தக் கூட்டம் ஏற்பாடு செய்யப்பட்டதாக கூறப்பட்டது.

கடந்த 2014 ஆம் ஆண்டுமுதல் மலேசிய செம்பனை எண்ணெயை வாங்கும் மிகப்பெரிய நாடாக இந்தியா விளங்கி வருகிறது. கடந்தாண்டு 690 கோடி மதிப்புள்ள செம்பனை எண்ணெயை இந்தியா இறக்குமதி செய்தது.

ஜம்மு-காஷ்மீர் விவகாரம் பற்றியும் இந்தியா அண்மையில் கொண்டு வந்த குடியுரிமை திருத்த சட்ட விவகாரம் பற்றியும் பிரதமர் துன் மகாதீர் தெரிவித்த

கருத்து இந்திய அரசாங்கத்தை சினமூட்டியுள்ளது. அதையொட்டி இந்த தடையை இந்தியா அமல்படுத்துவதாகத் தெரிகிறது.


சென்னையிலிருந்த மலேசியாவிற்கு போதைப்பொருள் கடத்திய ஆடவர் கைது

ஆறுமுகம் பெருமாள் சிப்பாங், சென்னையிலிருந்து கோலாலம்பூர் அனைத்துலக விமான நிலையத்திற்கு வந்து சேர்ந்த ஆடவனை சோதனையிட்ட கே.எல்.ஐ.ஏ சுங்கத்துறையினர் அவனிடமிருந்து வெ.3 லட்சத்து 60 ஆயிரத்து 500 மதிப்புடைய 5.15 கிலோ கிராம் போதைப் பொருளை மீட்டுள்ளனர். இச்சம்பவம் குறித்து நேற்று கே.எல்.ஐ.ஏ சுங்கத்துறை அலுவலகத்தில் நடைபெற்ற செய்தியாளர் சந்திப்பின்போது விளக்கமளித்த கே.எல்.ஐ.ஏ சுங்கத் துறையின் தலைமை இயக்குனர் டத்தோ. ஹம்சா பின் சுண்டாங், நேற்று முன்தினம் ஜூலை 4ஆம் தேதியன்று காலை 7.10 மணியளவில் எம்.எ. எஸ் சிற்கு சொந்தமான எம்.எச் 0181 விமானத்தின் மூலமாக சென்னையிலிருந்து கோலாலம்பூர் அனைத்துலக விமான நிலையம் வந்தடைந்த 55 வயது டைய ஆடவனின் மீது சந்தேகம் கொண்ட சுங்கத்துறையினர் அவ்வாடவனின் துணிப் பையை சோதனையிட்டதாக கூறினார். இச்சோதனையின்போது புதிய துணிகளைக்கொண்ட பையின் அடிப்பகுதியில் உள்ள பிரத்தியேக பகுதியில் மேற்கண்ட மெத்தபெத்தாமின் வகை போதைப் பொருள் மறைத்து வைத்திருந்ததாக தெரிவித்த டத்தோ ஹம்சா இப்போதைப்பொருள் உள்நாட்டில் விற்பனைக்காக கொண்டு வரப்பட்டுள்ளது என விசாரணையின் மூலமாக தெரிய வந்துள்ளது என தெரிவித்தார்.


கடத்தப்பட்ட 13 வயது மாணவி கர்ப்பமாகத் திரும்பினார் 12 வாலிபர்கள் கைது

புதுடெல்லி, தலைநகர் டெல்லியில் இரண்டு மாதங்களுக்கு முன்னர் கடத்தப்பட்ட 8-ம் வகுப்பு 13 வயது மாணவி ஒருவர் கர்ப்பமாகத் திரும்பிய சம்பவம் அதிர்ச்சி அடையசெய்துள்ளது. தென்கிழக்கு டெல்லியை சேர்ந்த 8-ம் வகுப்பு மாணவி ஒருவர், இரண்டு மாதத்துக்கு முன் மே 6 ந்தேதி ஐஸ்கிரீம் வாங்கி வருவதாகச் சொல்லிவிட்டு வெளியே சென்றுள்ளார். ஆனால் வீட்டுக்குத் திரும்பி வரவே இல்லை. இதையடுத்து சிறுமியின் தந்தை போலீசில் புகார் செய்தார். ஆனால், ஒரு தகவலும் கிடைக்க வில்லை. தொடர்ந்து போலீசார் அந்தச் சிறுமியின் தந்தையிடம் பணம் கேட்டு நச்சரித்துள்ளனர். இதையடுத்து அவர் பணம் கொடுத்து தேடிக் கண்டு பிடிக்கக் கூறியுள்ளார்.இவ்வாறாக போலீசாருக்கு அவர் ரூ.45 ஆயிரம் வழங்கி உள்ளார். ஆனாலும் ஒரு பதிலும் கிடைக்கவில்லை. இந்நிலையில் கடந்த 10-ம் தேதி, சிறுமியின் வீட்டின் அருகில் வசித்த ஒருவன் சரணடைந்தான். அவன் மூல மாக போலீசார் சிறுமியை மீட்டு மருத்துவமனைக்கு அனுப்பி வைத்தனர். இந்த நிலையில் மீட்கப்பட்ட சிறுமியை பரிசோதித்த மருத்துவர்கள் சிறுமி 3 வார கர்ப்பமாக இருப்பதை கண்டு அதிர்ச்சி அடைந்தனர். சிறுமியின் வீட்டருகே ஓட்டல்களில் வேலைபார்த்த 12 பேர் குடியிருந்துள்ளனர். அவர்கள்தான் சிறுமியை கடத்தி பாலியல் வன்முறை செய்துள்ளனர் என்ற தகவல் தெரியவந்துள்ளது. போலீசார் சம்பந்தபட்ட குற்றவாளிகளை கைது செய்து விசாரித்து வருகின்றனர். அது மட்டுமின்றி சிறுமியை தேடுவ தற்கு பணம் கேட்ட போலீசார் மீதும் விசாரணை நடத்த உத்தரவிடப்பட்டுள்ளது.


4 நாட்கள் வீடு திரும்பாத மோகன்-விஷினி கடத்தப்பட்டார்களா?

கோலாலம்பூர்,

கடந்த சனிக்கிழமை பாசார் போரோங் செலாயாங்கிற்கு செல்வதாகக் கூறி வீட்டை விட்டு வெளியேறிய வி.மோகன் (வயது 35), பி.விஷினி (வயது 28) தம்பதியர் கடத்தப்பட்டிருக்கக்கூடும் என அவர்களின் குடும்பத்தினர் சந்தேகிக்கின்றனர்.வீட்டிற்கு தேவையான சமையல் பொருட்களை வாங்கி வரச் சென்ற இவ்விருவரும் கடந்த 4 நாட்களாக வீடு திரும்பவில்லை என குடும்ப உறுப்பினர்கள் புகார் செய்துள்ளனர். காணாமல் போன நாளன்று அதிகாலை

3 மணியளவில் ஜாலான் தமிங் சத்துவிலுள்ள மோகனுக்கு சொந்தமான உணவகத்தில் அவ்விருவரையும் இறுதியாக கண்டதாக உறவினர் கே.காளிஸ்வ ரன் (வயது 48) தெரிவித்தார்.உணவகத்தை மூடிவிட்ட பின்னர் வீட்டுக்கு தேவையான பொருட்களை வாங்கி வருவதாக அவ்விருவரும் கூறிச் சென்றுள்ளனர். நீசான் வேனேட் ரக வேனில் செலாயாங் பாசார் போரோங்கிற்கு சென்ற அவ்விருவரும் இதுநாள் வரை வீடு திரும்பவில்லை.

Read More: Malaysia nanban Tamil Daily on 24.1.2018


மத்திய கிழக்கில் முதலாவது இந்து கோவில் அபுதாபியில் கட்டுமான பணிகள் தொடக்கம்

அபுதாபி,

அபுதாபியில் நடந்த இந்து கோவில் கட்டுமான பணிகள் தொடக்க விழாவில் அமீரக மந்திரிகள், இந்தியத் தூதர் நவ்தீப் சிங் சூரி உள்ளிட்டோர் பங்கேற்ற னர். பிரதமர் நரேந்திர மோடியின் வேண்டுகோளுக்கு இணங்க துபாய்-அபுதாபி ஷேக் ஜாயித் சாலையில் உள்ள அல் ரக்பா பகுதியில் இந்து கோவில் கட்டுவதற்கு அமீரக அரசு அனுமதி அளித்தது. இதற்காக மொத்தம் 10.9 ஹெக்டர் பரப்பளவு இடம் ஒதுக்கப்பட்டது.

இவ்வாலயத்திற்கான அடிக்கல் நாட்டு விழா அபுதாபியில் கடந்த ஆண்டு பிப்ரவரி மாதம் நடைபெற்றது. அப்போது அமீரகம் வந்திருந்த பிரதமர் மோடி, கோவில் அடிக்கல் நாட்டு விழா மற்றும் மாதிரியை துபாய் ஒபெரா ஹவுஸ் அரங்கத்தில் நடைபெற்ற இந்தியர்கள் சந்திப்பு நிகழ்ச்சியின் போது காணொ ளிக்காட்சி மூலம் திறந்து வைத்தார்.

சிறப்பு பூஜையில் கலந்து கொள்வதற்காக 50-க்கும் மேற்பட்ட சாமியார்கள் இந்தியாவில் இருந்து சென்று இருந்தனர். இந்த நிகழ்ச்சியில் அமீரக சுற்றுச்சூழல் துறை மந்திரி டாக்டர் தானி பின் அகமது அல் ஜயூதி, அமீரக உயர் கல்வித்துறை துணை மந்திரி அகமது பெல்கோல் அல் பலாசி மற்றும் அமீரக சமூக மேம்பாட்டுத்துறை இயக்குனர் டாக்டர் முகீர் அல் கலிலி ஆகியோர் பங்கேற்றனர்.

அதேபோல் இந்திய தூதர் நவ்தீப்சிங் சூரி மற்றும் இந்திய தொழிலதிபர்கள், முதலீட்டாளர்கள், வர்த்தகர்கள், இந்திய மக்கள் திரளாக கலந்து கொண்டனர். அமீரகத்தில் இருந்து மட்டுமல்லாமல் உலகின் பல்வேறு பகுதியில் இருந்தும் மொத்தம் 2 ஆயிரத்து 500-க்கும் மேற்பட்டவர்கள் நிகழ்ச்சியில் பங்கேற்றனர். மத்திய கிழக்கு பகுதியில் கட்டப்பட இருக்கும் முதலாவது இந்து கோவில் என்ற பெருமையை இக்கோவில் பெருகிறது.


துங்கு ரஸாலி மீது ஒழுங்கு நடவடிக்கையா? பரிசீலிக்கிறது அம்னோ

கோலாலம்பூர், ஏப். 30-

எதிர்க்கட்சிகளுடன் சேர்ந்து புதிய கூட்டணியை அமைக்க திட்டமிட்டிருப்பதாகக் கூறப்படும் மூத்த தலைவர் துங்கு ரஸாலி ஹம்ஸாவுக்கு எதிராக ஒழுங்கு நடவடிக்கை எடுக்கப்படுமா என்பது குறித்து இப்போது எதையும் கூற இயலாது என்று அம்னோ தலைமைச் செயலாளர் அகமட் மஸ்லான் தெரிவித்தார்.

கிளந்தான் மாநில அம்னோ தலைமையகத்திடமிருந்து முழு அறிக்கைக்காக நாங்கள் காத்திருக்கிறோம். அறிக்கை கிடைத்த பிறகுதான் இதுபற்றி முடிவு செய்யப்படும் என்று அவர் கூறினார். நாட்டின் 15ஆவது பொதுத் தேர்தலின்போது பாஸ் கட்சியின் பிடியிலிருந்து கிளந்தான் மாநிலத்தை மீட்டெடுக்கும் முயற்சிகளில் துங்கு ரஸாலி தீவிரமாக ஈடுபட்டு வருகிறார் என்று செய்திகள் வெளியாகி இருக்கின்றன.

கிளந்தான் மாநில அமானா கட்சி தலைவர்களுடன் அவர் அண்மையில் சந்திப்பை நடத்தினார் என்றும் கிளந்தான் மாநிலத்தில் ஒரு புதிய கூட்டணியை அமைப்பது பற்றி அவர்கள் விவாதித்தனர் என்றும் கூறப்படுகிறது. இதன் எதிரொலியாக அங்காத்தான் அமானா மெர்டேகா ராக்யாட் கிளந்தான் என்ற கூட்டணியை அமைத்து அதற்கு தலைமையேற்கவும் துங்கு ரஸாலி முடிவு செய்திருக்கிறார் என்றும் அரசியல் கட்சிகளைத் தவிர்த்து அரசியல் சார்பற்ற அமைப்புகளும் இந்தக் கூட்டணியில் இணைந்து கொள்ளும் என்றும் தெரிகிறது.

இந்நிலையில் கிளந்தான் மாநிலத்தில் தனியொரு கூட்டணியை அமைக்கும் துங்கு ரஸாலியின் முடிவு அம்னோவுக்கு எதிரானது என்று கிளந்தான் அம்னோ தலைவர் அகமட் ஜஸ்லான் யாக்கோப் தெரிவித்தார். ரஸாலி ஹம்சா மீண்டும் ஒரு மிகப்பெரிய தவறைச் செய்து கொண்டிருக்கிறார். அவரின் இந்த முயற்சி கட்சி விதிமுறைகளை மீறியது என்றும் யாக்கோப் சாடினார்.

கடந்த 1987ஆம் ஆண்டு நடைபெற்ற அம்னோ தலைவர்களிடையே துன் மகாதீரை எதிர்த்து போட்டியிட்டு குறைந்த வாக்குகள் வித்தியாசத்தில் தோல்வி கண்ட துங்கு ரஸாலி மறு ஆண்டில் அம்னோவிலிருந்து விலகி செமங்காட் 46 என்ற கட்சியை தோற்றுவித்தார். பிறகு 1996ஆம் ஆண்டு அவர் மீண்டும் அம்னோவில் இணைந்து கொண்டார் என்பது குறிப்பிடத்தக்கது.


பெருவில் பனிப்புயல் தாக்கியதில் 15 பேர் பலி

லிமா,

பெரு நாட்டின் வடகிழக்குப் பகுதியில் வீசிய பனிப்புயலால் ஹோட்டலில் சுவர் இடிந்து 15 பேர்  உயிரிழந்தனர். பெரு நாட்டின் வடகிழக்குப் பகுதியில் பலத்த பனிப்புயல் வீசி வருகிறது. இந்நிலையில் அபுரிமாக் பகுதிக்குட்பட்ட அபன்கே நகரில் உள்ள ஒரு பிரபல ஹோட்டலில் நேற்று ஒரு திருமண வரவேற்பு நிகழ்ச்சி நடைபெற்றது.  இதில் நூற்றுக்கும் அதிகமான விருந்தினர்கள் பங்கேற்றனர்.

அப்போது, பனிப்புயலின் வேகத்தால் அருகில் இருந்த பாறைகள்  மற்றும் மண்கட்டிகள் அந்த ஓட்டல் சுவற்றின் மீது பலமாக மோதின.இதனால் ஹோட்டலின் ஒருபக்க சுவர் இடிந்து விழுந்தது. இந்த விபத்தில் 15 பேர் உயிரிழந்ததாகவும் 30-க்கும் அதிகமானவர்கள் காயமடைந்ததாகவும் அபன்கே நகர மேயர் எவரிஸ்ட்டோ ரமோஸ் தெரிவித்துள்ளார்.


ஏப்.13 இல் ரந்தாவ் இடைத் தேர்தல். வேட்பு மனுத் தாக்கல் மார்ச் 30

பெட்டாலிங் ஜெயா,

ரந்தாவ் இடைத் தேர்தல் ஏப்ரல் 13ஆம் தேதியும் வேட்புமனுத் தாக்கல் மார்ச் 30ஆம் தேதியும் நடைபெறும் என்று தேர்தல் ஆணையத்தின் (இ.சி) தலைவர் அஸார் அஸிஸான் ஹருண் நேற்று அறிவித்தார். முன்கூட்டியே வாக்களிப்பவர்கள் ஏப்ரல் 9ஆம் தேதி தங்களுடைய வாக்குகளை செலுத்துவர்.தேர்தல் பிரச்சாரம் மார்ச் 30லிருந்து ஏப்ரல் 12 வரை 14 நாட்களுக்கு நடைபெறும்.சிரம்பான் நில, சுரங்க அலுவலக மாவட்ட அதிகாரி முகமட் நிஸாம் தாஜுல் அருஸ் தேர்தல் அதிகாரியாக செயல்படுவார்.

Read More: Malaysia Nanban Tamil Daily on 7.3.2019


கட்டுப்பாடில்லாமல் ஏறுகிறது மருந்துகளின் விலை.

2020ஆம் ஆண்டிற்குள் மலேசியாவை உயரிய நாடாக உருமாற்றம் செய்ய வேண் டும் எனும் துன் டாக்டர் மகாதீரின் கனவு நனவாவ தற்குள் மலேசியாவில் கட்டுப்பாடில் லாமல் அதிகரித்து வரும் மருந்துகளின் விலையும், மருத்துவ செலவினங்களும் மலேசிய மக்களிடையே எதிர்மறையான தாக்கத்தினை ஏற்படுத்தி வருவதை பினாங்கு மாநில நுகர்வோர் சங்கத்தின் (Penang Consumer Association-(AP) தலைவர் எஸ்.எம்.முகம்மது இட்ரிஸ் (S.M.Mohammad Idris) "High Medicine Prices are Killing Patients" (அதிகமான மருந்தின் விலைகள் நோயாளிகளைக் கொல்கின்றன) எனும் கட்டுரை தி மலேசியன் இன்சைடர் இணைய நாளேட்டில் வெளியானதை ஏவுகணை முழுமையாக ஆய்வு செய்கின்றது. உயரிய வருமானம் பெறுகின்ற இலக்கினை அடைய வேண்டிய மலேசியா அப்போதைய சூழலில் 2020ஆம் ஆண்டு லட்சியத்தினை எட்டிப் பிடிக்க முடியுமா என்ற கேள்வி ஒரு புறம் இருந்தாலும் அன்றாட வாழ்க்கைச் செலவினம் கட்டுக் கடங்காமல் உயர்ந்து வரும் சூறாவளியில் சிக்கியிருப்பதை யாராலும் மறுக்க முடியாது என்பதாகவே ஏவுகணை கருதுகின்றது. * அத்தியாவசிய உணவுப் பொருட்களின் விலையேற்றம்! * போக்குவரத்துச் செலவினங்களின் அழுத்தம்! * பொருள் சேவை வரியின் எதிர்மறையான தாக்கம்! * கட்டுப்பாடற்ற மருத்துவச் செலவினங்களின் உயர்வு! * வீட்டு வாடகை மற்றும் வட்டி விகிதத்தின் நிலைத்தன்மையற்ற சூழல்! * கண்காணிப்பே இல்லாத பொருட்களின் விலையேற்றம்! என மலேசியர்கள் அன்றாட வாழ்வியலில் பல்வேறு இன்னல்களை தினம் தினம் சந்தித்து வருவதை யாருமே மறுக்க முடியாது என்பதே 100% உண் மையாகும். கட்டுக்கடங்காமல் ஏறும் மருத்துவ செலவினம் பினாங்கு நுகர்வோர் சங்கத்தின் தலைவரான எஸ்.எம்.இட்ரிஸ் மலேசியர்களிடையே தடையில்லாமல் அதிகரித்து வரும் மருத்துவ செலவினங்கள் பற்றி குறிப்பிடுகையில்; 2010-இல் ரிம.1.61 பில்லியன் 2011-இல் ரிம. 1.76 பில்லியன் 2012-இல் ரிம.1.98 பில்லியன் 2013-இல் ரிம.2.20 பில்லியன் தொகையாக அதிகரித்துள்ளதைக் குறிப்பிட்டுள்ள நிலையில் மூன்றாண்டுகளில் ஏறக்குறைய 36.5% விலை உயர்வினைக் கண்டிருப்பதைத் தெளிவாகக் குறிப்பிட்டுள்ளார். 2013ஆம் ஆண்டு முதல் 2017ஆம் ஆண்டு வரை ஏற்பட்டுள்ள மருந்துகள் மற்றும் மருத்துவ செலவினங்களின் உயர்வின் விழுக்காடு நிச்சயமாக 60%ட்டிற் கும் அதிகமாகவே இருக்க வேண்டும். மலேசியர்களைப் பொறுத்தவரையில் 79%ட்டு மக்கள் தங்களுடைய சொந்த சேமிப்புகளின் வழியே மருத்துவச் செலவினங்களைச் செய்து வருவதாக பாபர் (2003) எனும் ஆய்வாளர் தெளிவுபடுத்தி இருக்கும் நிலையில் கட்டுப்பாடற்ற நிலையிலும், அரசாங்கத்தின் தலையீடுகள் அறவே இல்லாத பட்சத்திலும், நோயாளிகளின் மருத்துவ - மருந்தக செலவினங்களைக் கட்ட முடியாத சூழலில் கடுமையான நோய்களைக் கொண்டிருக்கும் நோயாளிகள் மரணத்தின் வாசலை சந்திக்க வேண்டிய கொடூரமான சூழ்நிலை ஏற்பட்டு விடுமோ! எனும் அச்சத்தினை வெளிப்படுத்தியுள்ள எஸ்.எம்.முகம்மது இட்ரிஸின் கருத்தினை ஏவுகணை முழுமையாக ஆமோதிக்க வேண்டிய கட்டாயம் இருப்பதாகவே இருக்கின்றது. விலையேற்றம்: இயற்கையா? செயற்கையா? கடந்த சில ஆண்டுகளாக மலேசியர்களின் வாழ்க்கைச் செலவினங்கள் கட்டுப்பாடற்ற நிலையில் உயர்ந்து வருவதற்கான தீர்வினை அரசாங்கம் இன்று வரை யோசிக்காத நிலையில் மனித வாழ்வியலுக்கு அத்தியாவசியமான மருந்துகள், மருத்துவ செலவினங்களின் உயர்வு மிகப் பெரிய சுமையினை மலேசியர்களுக்கு ஏற்படுத்தி வருவதை உணர்வதற்குக் கூட அரசாங்கத்திற்கு நேரமோ அல்லது வியூகமோ இல்லையா? எனக் கேட்பது நியாயமாகவே ஏவுகணைக்குத் தெரிகின்றது. மலேசியாவில் விலைவாசிகள் விஷம் போல ஏறி வருவதாகவே பொது மக்கள் பேசிக் கொள்வது யாருக்குமே கேட்காத நிலையில் மருந்துகளின் விலை உயர்வு இயற்கையானதா? அல்லது செயற்கையானதா? என்ற கேள்விக்கு எஸ்.எம்.முகம்மது இட்ரிஸ் பின்வரும் காரணங்களைப் பட்டியலிடுகின்றார். காரணம் 1: மருந்துகளின் பரிவர்த்தனையை 1994 இல் தனியார் மயப்படுத்தியதன் விலைவால் மருந்துகளின் விலை உயர்வு 3.3 மடங்குகளாக உயர்ந் துள்ளதை அறிய முடிகின்றது(Privatisation of Medicine Supplies) காரணம் 2: தனியார் மருந்தகம், மருத்துவ சேவை நிலையங்கள் விருப்பத்திற்கேற்றவாறு விலைகளை ஏற்றிய அவலத்தினால் பாபர் (2007) என்பவரின் ஆய்வின் படி மருந்துகளின் உண்மையான விலை 16 மடங்குகளாக அதிகரிக்கப்பட்டுள்ளதை உறுதிப்படுத்தியுள்ளார் (High Mark-ups in the Private Sector) காரணம் 3: பொதுவான மருந்துகளின் (Generic Drugs) பயன்பாடு மிகவும் குறைவாகப் பயன்படுத்தும் (25% மட்டுமே) நிலையில் காப்புரிமை பெற்ற மருந்துகளின் (Patended Drugs) பயன்பாடு அதிகரிக்கப்பட்டு மருந்துகளின் விலை உயர்வடைந்தது! 2015 இல் மலேசிய சுகாதார அமைச்சு பரி வர்த்தனை செய்த மருந்துகளில் 50%ற்கும் குறைவாகவே பொதுவான மருந்துகள் இருந்துள்ளன. மேற்கண்ட காரணங்களின் வழியே மலேசியர்கள் மிக வும் அதிகமான விலை கொடுத்து மருந்துகளையும் மருத்துவ சேவைகளையும் பெற வேண்டிய சூழல் இருப்பதை அரசாங்கமோ அல்லது மலேசிய சுகா தார அமைச்சோ உணர்ந்துள்ளதா? என்பதை ஏவுகணை அறிய விரும்புகின்றது. மரணத்தின் வாயில்களில் நோயாளிகள் மலேசியாவின் 60 ஆண்டுகால சுதந்திரம் பல்வேறு உருமாற்றங்களை மலேசியர்களிடையே ஏற்படுத்தியுள்ளதை யாராலும் மறுக்க முடியாது. கடந்த 60 ஆண்டுகளின் நாட்டின் வளர்ச்சியோடு மக்களின் வாழ்க்கைத் தரமும் மேம்பட்டுள்ளதை மறுக்க முடியாவிட்டாலும் தற்போதைய பொருளாதார சவால்களுக்கு மத்தியில் அன்றாட வாழ்க்கைச் செலவினங்களோடு, மருத்துவச் செலவினங்களும் மக்களின் சுமையாக ஏற்பட்டிருக்கும் சூழலினால் கடு மையான நோய்களாகக் கருதப்படும் புற்றுநோய், இருதய நோய், இனிப்பு நீர்வியாதி, முதுகுத் தண்டு பிரச்சினைகள், சிறுநீரக நோய் போன்ற நோய் களால் அவதிப்படும் குறைந்த வருமானம் பெறுவோர் பொருளாதாரச் சிக்கல்களினால் மரணத்தின் விளிம்புகளில் நிற்கின்றனரா என்பதை நாளை ஆராய் வோம்.


இந்த தூண் விழுந்தால் உலகமே அழிந்துவிடும்?

இந்து மதத்தின் சில உண்மைகளும், அமானுஷ்யங்களும் இன்றும் கூட அறிவியல் ரீதியாக பதில் தெரியதா புதிராக தான் காணப்படுகின்றது. அவ்வாறான ஓர் இடம் தான் மகாராஷ்டிராவில் காணப்படும் “ஹரிஷ்சந்திரகட் கோயில்” 6-ஆம் நூற்றாண்டில் கலாசூரி பேரரசால் கட்டப்பட்ட ஹரிஷ்சந்திரேஷ்வர் கோயிலுக்கு அருகில் “கேதாரேஷ்வர்” என்ற ஆச்சரிய குகையினை காணலாம். குகைக்கு உள்ளே சென்றால் நம்மால் நீரினால் சூழப்பட்ட 5 அடி உயரம் கொண்ட சிவலிங்கத்தை பார்க்கலாம். அதுமட்டுமல்லாது சிவலிங்கத்தை சுற்றி காணப்படும் நீர் மிகவும் குளிர்ச்சியாக இருக்கும் காரணத்தினால் இதை கடந்து லிங்கத்தை அடைவது சற்று கடினம் தான். மேலும் மழைக்காலங்களில் இக் குகையை சென்றடைவது கணிப்புக்கு மீறிய விடயமே. சிவலிங்கத்தை சுற்றி நான்கு தூண்கள் அமையப் பெற்றுள்ளன. இவை “சத்ய யுகம், த்ரேத யுகம், த்வாபர யுகம், கலியுகம்” ஆகிய நான்கு யுகங்களை தெளிவு படுத்துவதாக கூறபடுகின்றது. ஒவ்வொரு யுகமும் முடிவடையும் சந்தர்பத்தில் ஒவ்வொரு தூணாக இடிந்து விழும். அதன்படி தற்போதைய 3 தூண்கள் இடிந்துவிட்ட நிலையில் கலியுகத்தின் முடிவில் நான்காவது தூணும் இடிந்து உலகம் அழிந்துவிடும் என நம்பப்பட்டு வருகின்றது.


மனிதகுண்டு வெடிப்பில் 128 பேர் பலி!!

பாகிஸ்தானில் ஜூலை 15 பொதுத்தேர்தல் நடக்கவிருக்கும் சூழலில் கட்சி தேர்தல் பரப்புரையின் போது தீவிரவாத அமைப்புகளால் வெடிக்க செய்யப்பட்ட மனித வெடிகுண்டு தாக்குதலில் 128 பேர் உயிரிழந்துள்ளனர்.

பாகிஸ்தானில் தென்மேற்கு பகுதியில் பலுகிஸ்தானில் அவாமி கட்சியின் தேர்தல் பிரச்சாரம் நடந்துகொண்டிருந்த நேரத்தில் அங்கு கூட்டத்தில் புகுந்த மனித வெடிகுண்டு வெடித்து 70 பேர் சம்பவ இடத்தியிலேயே பலியாகினர். மேலும் படுகாயமடைந்து மருத்துவமனையில் சேர்க்கப்பட்டவர்களில் 54 பேர் தொடர்ந்து பலியாகி பலி எண்ணிக்கை 124 ஆக இருந்தது.

அதேபோல் பாகிஸ்தானில் வடமேற்கு பகுதியிலுள்ள பன்னு என்ற இடத்தில் நடந்த மனித வெடிகுண்டு தாக்குதலில் 4 பேர் உயிரிழந்துள்ளனர். இந்த மனித வெடிக்குண்டு தாக்குதலுக்கு சில பயங்கரவாத அமைப்புகள் பொறுப்பேற்றுள்ளன என்பது  குறிப்பிடத்தக்கது


கனமழையால் இலங்கையில் உயிரிழந்தோர் எண்ணிக்கை 250 -ஆக அதிகரிப்பு

கொழும்பு இலங்கையில் மழை மற்றும் பெருவெள்ளத்தால் உயிரிழந்தோர் எண்ணிக்கை 250-ஆக அதிகரித்துள்ளது. காலி, களுத்துறை, கேகாலை, ரத்தினபுரி மாவட்டங்கள் கனமழை மற்றும் பெருவெள்ளத்தால் மிகவும் பாதிக்கப்பட்டுள்ளன. நாட்டின் தெற்கு மற்றும் மேற்கு மாகாணங்களில் கடந்த சில தினங்களாக மழை வெலுத்து வாங்கி வருகிறது. பல்வேறு மாவட்டங்களில் மழை வெள்ளம் காரணமாக ஆயிரக்கணக்கானவர்கள் வீடுகளை விட்டு வெளி யேறி பாதுகாப்பான இடங்களில் தஞ்சம் புகுந்துள்ளனர் சுமார் 5 லட்சத்திற்கும் மேற்பட்டோர் பாதிக்கப்பட்டுள்ளதாக அங்கிருந்து வரும் தகவல்கள் தெரிவிக்கின்றன. மீட்பு படையினர் நிவாரண பணிகளில் தீவிர மாக ஈடுபட்டு வருகின்றனர். பல இடங்களில் மண்சரிவு ஏற்பட்டுள்ளதால் போக்குவரத்து முற்றிலுமாக துண்டிக்கப்படுள்ளது. வெள்ளத்தால் அடித்து செல் லப்பட்டு மண்ணுக்குள் புதைந்தும் ஏராளமான சடலங்கள் கண்டெடுக்கப்பட்டு வருகின்றன. 2013-ம் ஆண்டுக்கு பின்னர் பெய்துள்ள மிக கனமழை என்று இலங்கை வானிலை மையம் தெரிவித்துள்ளது. மழை சற்று தணிந்துள்ளதால் மீட்பு மற்றும் நிவாரண பணிகள் முழு வீச்சில் முடிக்கி விடப்பட்டுள்ளன. இதனிடையே 100-க்கும் மேற்பட்டோரை காணவில்லை என்று புகார்கள் குவிவதால் உயிரிழப்பு மேலும் அதிகரிக்கக்கூடும் என்று அஞ்சப்படுகிறது.


பிரிஹாத்தின்  பெஞ்சானா

கோவிட்-19 தொற்று உலக நாடுகளை மிகவும் கடுமையாக பாதித்துள்ளது. எனினும், நடப்பு அரசாங்கம் மேற்கொள்ளும் பல்வேறு பரிகாரங்களின் வாயிலாக நாடும், நாட்டு மக்களும் மீட்சி பெற்று வருகின்றனர் என்பதை உலக வங்கியும் (ஙிஆ) அனைத்துலக நிதிக்கழகமும் (ஐஊ) உறுதி செய்துள்ளன. பொதுமக்கள் சுகாதார கவனிப்பு, நிதி உதவிகள், தொழில்துறைக்கான சலுகைகளை வழங்குவதில் மலேசிய அரசாங்கம் மேற்கொள்ளும் திட்டங்கள் உலக வங்கியின் பாராட்டைப் பெற்றுள்ளது.

சம்பள உதவித் திட்டம்

 ஜூலை 20 வரையில் 7.82 பில்லியன் வெள்ளி இதற்காக அங்கீகரிக்கப்பட்டுள்ளது. 2.55 மில்லியனுக்கும் மேலான தொழிலாளர்கள் இதன் வழி நன்மை அடைந்துள்ளனர். இத்திட்டத்தின் கீழ் உதவித் தொகை பெற்ற முதலாளிகளின் பட்டியலை சொக்சோ பதிவேற்றம் செய்துள்ளது. சில முதலாளிகள் சம்பள உதவித் தொகையைப் பெற்றுக்கொண்டும் தங்கள் தொழிலாளர்களை வேலை நீக்கம் செய்திருக்கும் புகார்கள் தொடர்பில் இந்நடவடிக்கை எடுக்கப்பட்டுள்ளது. 1300228000 கட்டணமில்லா தொலைபேசி வாயிலாக அல்லது perkeso.gov.my என்ற அகப்பக்கம் வாயிலாக சொக்சோவில் பொதுமக்கள் புகார் செய்யலாம்.

பெக்கா பி40 திட்டம்
(PEKA B40)

ஜூலை 20 வரையில் இத்திட்டத்தின் வழி மொத்தம் 7,695 கோரிக்கைகளுக்கு 588,000 வெள்ளிக்கும் மேல் அங்கீகரிக்கப்பட்டுள்ளது. சுகாதார பரிசோதனை, மருத்துவ உதவி, புற்றுநோய் சிகிச்சை சலுகைகள், போக்குவரத்து கட்டணச் சலுகைகள் இதில் அடங்கும்.

மை30 (MY30) திட்டத்தின் கீழ் மொத்தம் 119,844 அட்டைகள் விற்கப்பட்டுள்ளன. கடந்த வாரத்திலிருந்த 112,500 ஐ விட இது அதிகரிப்பாகும். மை30 திட்டத்திற்கான அரசாங்கத்தின் உதவித்தொகை 20.4 மில்லியன் வெள்ளியாகும்.

வேலைக்கமர்த்தி, பயிற்சியளிக்கும் திட்டத்திற்கான பதிவு கடந்த 2020 ஜூன் 15 ஆம் தேதி தொடங்கப்பட்டது முதல் மொத்தம் 5,055 தொழிலாளர்கள் வேலை வாய்ப்பை பெற்றுள்ளனர். அவர்களில் 3,500 பேர் 40 வயதுக்கும் குறைவானவர்கள், 800 பேர் 40 முதல் 60 வயதுக்கு உட்பட்டவர்கள், 55 பேர் மாற்றுத் திறனாளிகள், 700 பேர் பயிற்சி பெற்றவர்கள் ஆவர்.

2020 ஜூலை 20 ஆம் தேதி வரையில் பந்துவான் பிரிஹாத்தின் நேஷனல்
(Bantuan Prihatin
Nasional)
திட்டங்களுக்காக 11.14 பில்லியன் வெள்ளி வழங்கப்பட்டுள்ளது. இது கடந்த வாரத்தில் இருந்த 11.06 பில்லியன் வெள்ளியை விட அதிகமாகும்.
உதவிக்காக மேல் முறையீடு செய்திருந்த 10,416 மில்லியன் பெறுநர்களும் இதில் அடங்குவர். கடந்த வார எண்ணிக்கை 10.4 மில்லியன் என்பது குறிப்பிடத்தக்கது. மேல் முறையீடு செய்தவர்களில் மொத்தம் 160,000 பேரின் விண்ணப்பங்கள் அங்கீகரிக்கப்பட்டுள்ளன. இதற்காக ஒதுக்கப்பட்ட தொகை 139 மில்லியன். 146,000 பேருக்கு இதுவரை மொத்தம் 125 மில்லியன் வெள்ளி வழங்கப்பட்டுள்ளது.

தொழில் நிறுவனங்களுக்கான உதவிகள்

மைக்ரோ எஸ்.எம்.இ. நிறுவனங்களுக்கான பிரிஹாத்தின் சிறப்பு மானியம் (GKP). கடந்த ஜூலை 20 வரையில் மொத்தமாக 1.64 பில்லியன் வெள்ளி இந்த சிறப்பு நிதிக்காக ஒதுக்கீடு செய்யப்பட்டது. மொத்தம் 545,000 மைக்ரோ எஸ்.எம்.இ. நிறுவனங்கள் பயனடைந்தன. உயர் கல்வி மாணவர்கள், மின்னியல் அழைப்புச் சேவைகள், டாக்சி ஓட்டுநர்கள், அரசாங்கப் பணி ஓய்வு பெற்றவர்கள் ஆகியோர் உள்ளிட்ட பிரிவினருக்கு இதுவரை வழங்கப்பட்டுள்ள பந்துவான் பிரிஹாத்தின் நேஷனல் போன்ற உதவிகள்  370.81 மில்லியன் வெள்ளியை எட்டியுள்ளது. இதன் அமலாக்க விகிதாச்சாரம் 91 விழுக்காடு ஆகும்.

 மொத்தம் 68 பில்லியன் வெள்ளி சம்பந்தப்பட்ட, அடுத்த மூன்று முதல் ஆறு மாதங்களில் மின்சாரக் கட்டணக் கழிவு, சம்பள உதவி, வங்கிகளில் 6 மாத அவகாசம்  போன்ற திட்டங்களுக்கான அமலாக்க விகிதாச்சாரம் 54 விழுக்காடு ஆகும்.

அடுத்து பந்துவான் சாரா ஹீடுப்
(Bantuan Sara Hidup)
திட்டம். அரசாங்கம் அறிவித்துள்ளதைப் போல இதன் கீழான உதவிகள் கடந்த ஜூலை 24 தொடங்கி வழங்கப்பட்டு வருகின்றன. இதற்காக ஒதுக்கப்பட்ட தொகை 3.0 பில்லியன் வெள்ளியால் மொத்தம் 4.28 மில்லியன் பேர் பயனடைவர். 3.75 மில்லியன் குடும்பங்களும் தனி நபர்களும் இதில் அடங்குவர். பி.எஸ்.எச். திட்டத்திற்கு வரும் ஆகஸ்ட் 7 முதல் செப்டம்பர் 6 வரையில் மேல்முறையீடு செய்யலாம்.


அரசு சார்பு நிறுவனங்களில் மொகிதீன் யாசின், இஸ்மாயில் சப்ரி செய்திருந்த அரசியல் நியமனங்கள்  234 பேர் உடனடி நீக்கம்?

கோலாலம்பூர், டிச. 16-

அரசு சார்பு நிறுவனங்கள் மற்றும் அரசு சார்பு முதலீட்டு நிறுவனங்களில் முந்தைய அரசாங்கத்தால் நியமனம் செய்யப்பட்டிருந்த சுமார் 234 பேரை உடனடியாக அப்பொறுப்புகளிலிருந்து நீக்கும் அதிரடி நடவடிக்கையை ஒற்றுமை அரசாங்கம் எடுத்திருப்பதாக அறியப்படுகிறது. அவர்களின் பதவி நீக்கம் தொடர்பாக பிரதமர் துறையின் தலைமைச் செயலாளர் அலுவலகத்திலிருந்து வெளியான கடிதம் சமூகவலைத்தளங்களில் நேற்று பெரும் பரபரப்பை ஏற்படுத்தியது. எனினும், சம்பந்தப்பட்ட தரப்பினரிடமிருந்து இதனை உறுதிப்படுத்தும் தகவல் எதுவும் (பிரசுர நேரம் வரையில்) கிடைக்கவில்லை என்பது குறிப்பிடத்தக்கது.

கடந்த ஆண்டு ஆகஸ்ட் முதல் இவ்வாண்டு செப்டம்பர் மாதம் வரையில் முன்னாள் பிரதமர் டத்தோஸ்ரீ இஸ்மாயில் சப்ரி யாக்கோப் ஜி.எல்.சி./ஜி.எல்.ஐ.சி. நிறுவனங்களில் சுமார் 234 நியமனங்களை செய்திருப்பதாக அறியப்படுகிறது. அவர்களின் நியமனங்கள் உடனடியாக முடிவுக்கு வருவதாக  அரசாங்க தலைமைச் செயலாளர் டான்ஸ்ரீ முகமட் சுக்கி அலி கையெழுத்திட்டிருந்த கடிதம் அனைத்து அமைச்சுகளின் தலைமைச் செயலாளர்களுக்கும் அனுப்பப்பட்டுள்ளதாக தெரிய வருகிறது.

“2022 டிசம்பர் 14 ஆம் தேதி அமைச்சரவைக் கூட்டத்தில் அமைச்சரவை எடுத்துள்ள முடிவின்படி அரசு சார்பு நிறுவனங்கள்/நிதி அமைச்சைச் சார்ந்த நிறுவனங்கள்/அரசாங்க சார்பு முதலீட்டு நிறுவனங்கள் ஆகியவற்றில் தலைவர் மற்றும் வாரிய உறுப்பினர் பொறுப்பில் இருக்கும் அனைவரின் நியமனங்களும் உடனடியாக முடிவுக்கு வருகின்றன” என அக்கடிதத்தில் குறிப்பிடப்பட்டுள்ளது.
முன்னாள் பிரதமர்களான டான்ஸ்ரீ மொகிதீன் யாசினும் டத்தோஸ்ரீ இஸ்மாயில் சப்ரியும் தங்கள் பதவிக் காலங்களில் ஜி.எல்.சி./ஜி.எல்.ஐ.சி. நிறுவனங்களில் அதிகமான நியமனங்களைச் செய்துள்ளனர்.

கடந்த 2021 ஆகஸ்ட் மாதம் முதல் இவ்வாண்டு செப்டம்பர் மாதம் வரையில் 234 நியமனங்களை இஸ்மாயில் சப்ரி செய்திருப்பதாக ஐடியஸ் எனும் ஆய்வுக் கழகம் உறுதி செய்துள்ளது. அந்த எண்ணிக்கையில், 119 புதிய நியமனங்கள் ஆகும். மேலும் 115 நியமனங்கள் முன்னதாக மொகிதீன் தலைமைத்துவத்தில் செய்யப்பட்டவையாகும் என அது கடந்த அக்டோபர் மாதம் கூறியிருந்தது.
அந்நியமனங்களில் அம்னோ அதிகமான எண்ணிக்கையை கொண்டுள்ளது. அம்னோ நியமனங்கள் 52, அதே சமயம் பெர்சத்து கட்சி சார்பில் 28 நியமனங்கள் செய்யப்பட்டிருந்தன. பாஸ் கட்சி பிரதிநிதிகள் 11 பேர் அந்நிறுவனங்களில் நியமனம் பெற்றிருந்தனர். புதிய நியமனங்களில் 61 என பாதிக்கும் மேற்பட்டவை  அம்னோவை சார்ந்ததாகும். பெர்சத்து 19, பார்ட்டி பங்சா மலேசியா 15, பாஸ் 7, ம.சீ.ச. 5 என்பது குறிப்பிடத்தக்கது. எனினும், மீன்வள இலாகா, தெனாகா நேஷனல் மலேசியா, சொக்சோ போன்ற அரசு சார்ந்த நிறுவனங்களில் ம.இ.கா. பிரதிநிதித்துவம் இருந்ததாகவும் தெரிய வருகிறது. இந்த நியமனங்கள் அனைத்தும் அரசியல் நியமனங்கள் என்பதும் குறிப்பிடத்தக்கது.

இதனிடையே, இந்த அரசியல் நியமனங்கள் குறித்து அமைச்சர்களுடன் நீண்ட விவாதம் நடத்தப்பட்டது.  அம்மாதிரி நியமனம் பெற்றவர்களில் சிலர் சிறந்த முறையில் செயலாற்றக் கூடியவர்கள். ஆனால் அதே வேளை, சிலர் இதற்குத் தகுதியில்லாதவர்கள்  என்பது பற்றியும் பேசப்பட்டது. எனவே, அவர்களை தரம் பிரிப்பது சிரமம் என்பதால் ஒட்டுமொத்தமாக அனைவரையும் நீக்கும் தீர்மானம் எடுக்கப்பட்டதாக வட்டாரங்கள் கூறியுள்ளன. இத்தகவலை தி ஸ்டார் நாளிதழ் வெளியிட்டுள்ளது. இதையடுத்து புதிய நியமனங்களை செய்வது பிரதமர் டத்தோஸ்ரீ அன்வார் இப்ராஹிம் அதிகாரத்திற்கு உட்பட்டது என சில அமைச்சர்கள் கூறியதாகவும் அது குறிப்பிட்டுள்ளது.

அரசு சார்ந்த நிறுவனங்களில் அரசியல் நியமனங்கள் அனைத்தும் இனி ஒற்றுமை அரசாங்கத்தில் இடம்பெற்றுள்ள கட்சிகளுடன் கலந்து பேசிய பிறகே ஒரு முடிவு எடுக்கப்படும் என அன்வார் தமது பதவியேற்பிற்குப் பிறகு கூறியிருந்தார்.


இனி அரசியல் கேள்விகளுக்கு பதிலளிக்க மாட்டேன்!' - திண்டுக்கல் சீனிவாசன்

``இனி அரசியல் பற்றிய கேள்விகளுக்குப் பதிலளிக்கப்போவதில்லை" அமைச்சர் திண்டுக்கல் சீனிவாசன் தற்போது புதிய முடிவு ஒன்றை எடுத்துள்ளார்.

சமூக வலைதளவாசிகளுக்கும் மீம் கிரியேட்டர்களுக்கும் நாள்தோறும் தீனி போட்டு வருபவர்களுள் ஒருவர், வனத்துறை அமைச்சர் திண்டுக்கல் சீனி வாசன். எம்.ஜி.ஆரைப் பாரதப் பிரதமர் ஆக்கியது, மன்மோகன்சிங்கை ஓ.பி.எஸ் சந்தித்ததாகச் சொல்லி பிரதமரையே மாற்றியது, புகழ்பெற்ற பாட கியைத் தன் பேச்சால், பரதநாட்டியக் கலைஞராய் ஆக்கி ‘அழகு பார்த்தது’! என இவரது ட்ரோல் வரலாறுகள் நீள்கின்றன. இந்நிலையில், பழநியில் நடந்த பள்ளி நிர்வாகிகள் கூட்டத்துக்கு வந்த திண்டுக்கல் சீனிவாசன், செய்தியாளர்கள் சந்திப்புப் பற்றி புதிய முடிவு ஒன்றை அறிவித்துள்ளார்.

திண்டுக்கல் மாவட்டம் பழநியில், அரசு உதவி பெறும் தனியார் பள்ளி நிர்வாகிகள் கலந்துகொண்ட பொதுக்குழுக் கூட்டம் ஒன்று நடைபெற்றது. தமிழகம் முழுவதிலுமிருந்து 200-க்கும் மேற்பட்ட நிர்வாகிகள் பங்குபெற்ற இந்தக்கூட்டத்தின் சிறப்பு விருந்தினராக அமைச்சர் திண்டுக்கல் சீனிவாசன் கலந்து கொண்டார். தனியார் பள்ளிகளுக்கு அரசு கொடுக்க வேண்டிய பராமரிப்புத்தொகை 2 சதவிகிதத்தைப் பெற்றுத் தர வேண்டும். மழலையர் பள்ளிகளைத் தொடங்குவதற்கு அரசு அனுமதி அளித்திட வேண்டும். ஆசிரியர் தகுதித்தேர்வில் தேர்ச்சிபெறாவிட்டாலும் அரசு மற்றும் சிறுபான்மைப் பள்ளிகளில் பணி யாற்றுகின்ற ஆசிரியர்களுக்கு விலக்கு அளிக்கப்பட்டுள்ளதைப் போலவே அரசு உதவிபெறும் தனியார் பள்ளி ஆசிரியர்கள் நியமனத்திலும் விலக்கு அளித்திட வேண்டும் போன்ற கோரிக்கைகளை இந்தக் கூட்டத்தில் நிர்வாகிகள் அமைச்சரிடம் முன்வைத்தனர்.

கூட்டம் முடிந்ததும் வெளியே வந்த திண்டுக்கல் சீனிவாசன், அங்கு காத்துக்கொண்டிருந்த செய்தியாளர்களிடம் பேசினார். அப்போது, “அ.தி.மு.க-வின் தலைமை செய்தித் தொடர்பாளராக அமைச்சர் ஜெயக்குமார் நியமிக்கப்பட்டுள்ளார். ஆகவே, கட்சிக் கட்டுப்பாட்டை மதிக்கும் வகையிலே, இனி அரசியல் பற்றிய கேள்விகளுக்குப் பதிலளிக்கப்போவதில்லை” எனத் திட்டவட்டமாகத் தெரிவித்துவிட்டார்.


மெரினாவில் நினைவிடம் அமைப்பதற்கு எதிரான மனு தள்ளுபடி!

சென்னை மெரினா கடற்கரையில் நினைவிடம் அமைக்க எதிர்ப்பு தெரிவித்து தாக்கல் செய்யப்பட்ட மனுவை சென்னை உயர்நீதிமன்றம் தள்ளுபடி செய்தது.
சென்னை மெரினா கடற்கரையில் நினைவிடம் அமைப்பதற்கு எதிர்ப்பு தெரிவித்து, வழக்கறிஞர் காந்திமதி என்பவர் கடந்த சில நாட்களுக்கு முன் சென்னை உயர்நீதிமன்றத்தில் வழக்கு தொடர்ந்திருந்தார். நினைவிடம் அமைந்தால் மெரினாவின் இயற்கை அழகு பாதிக்கப்படும் என்று அந்த மனுவில் கூறியிருந்தார்.
இந்நிலையில் இன்று வழக்கறிஞர் காந்திமதி அந்த மனுவைத் திரும்பப் பெற்றார். இதையடுத்து அந்த மனுவை உயர்நீதிமன்றம் தள்ளுபடி செய்து உத்தர விட்டது.


ஐ.எஸ். தீவிரவாத அமைப்பின் தலைவர் கொல்லப்பட்டதாகத் தகவல்!

ஐ.எஸ். அமைப்பின் தலைவர் அபு பக்கர் அல்-பக்தாதி கொல்லப்பட்டதாக சிரிய மனித உரிமை அமைப்பு தகவல் கூறியுள்ளது. கிழக்கு சிரியாவில் தேர் அஸ் ஸோர் பகுதியில் அவர் கொல்லப்பட்டிருக்கலாம் என்று சிரிய மனித உரிமை அமைப்பு தெரிவித்துள்ளது. இந்தத் தகவலை இதுவரை சர்வதேச ஊடகங்கள் ஊர்ஜிதப்படுத்தவில்லை. மேலும், ஈராக் தரப்போ குர்தீஷ் தரப்போ இதுவரை இந்தத் தகவலை உறுதிப்படுத்தவில்லை. இதற்கு முன்னரும் பக்தாதி கொல்லப்பட்டதாகப் பலமுறை தகவல்வந்துள்ளது. கடைசியாகக் கடந்த ஜூன் மாதம் கூட ரஷ்ய ராணுவத் தரப்பு, 'பக்தாதியைக் கொன்றுவிட்டோம்' என்று கூறியது. ஆனால், இதை அமெரிக்க தரப்பே மறுத்தது குறிப்பிடத்தக்கது. கடைசியாக கடந்த 2014-ம் ஆண்டு மொசூலில் இருக்கும் ஒரு மசூதியில் அவர் பொதுத் தளத்தில் தோன்றினார். அதன் பின்னர் அவர் எங்கிருக்கிறார் என்ற தகவல் யாருக்கும் சரியாகத் தெரியவில்லை.


இந்த ஆண்டு அட்சய திருதியை நாளில் தமிழகத்தில் 2,500 கிலோ தங்கம் விற்பனை!


கணவன் - மனைவி இருவருமே என்னை பயன்படுத்தினர் - காதலன்

கட்டிட தொழிலாளி பிணமாக கிடந்த வழக்கில், மனைவியுடன் கள்ளக்காதலன் கைது செய்யப்பட்ட சம்பவமும், தன்னை கணவன் - மனைவி இருவமே பயன்படுத்தினர் என கள்ளக்காதலன் கொடுத்த வாக்குமூலமும் போலீசாரை அதிர்ச்சியடைய வைத்தது.

கடலூர் மாவட்டம் பண்ருட்டி அருகே உள்ள மணப்பாக்கம் கிராமத்தை சேர்ந்தவர் ராமன். 33 வயதான இவருக்கு 22 வயதில் அனிதா என்ற மனைவியும், ஒன்றரை வயதில் பிரதீஷ் என்ற மகனும் உள்ளனர். கடந்த 14-ந் தேதி முதல் ராமனை காணவில்லை. கணவனை காணவில்லை என அனிதா அக்கம் பக்கத்தில் கூறினார். உறவினர்களுக்கு தகவல் கொடுத்தார். இதையடுத்து அவரது குடும்பத்தினர் புதுப்பேட்டை போலீசில் புகார் செய்தனர்.

புகாரின் பேரில் போலீசார் தேடி வந்த நிலையில் கடந்த 22-ந்தேதி, பணிக்கன்குப்பத்தில் ராமன் பிணமாக கிடந்தார். தகவல் அறிந்த அனிதா கதறி அழு தார். அவரது குடும்பத்தினரும் கதறினர். மேலும் ராமன் கடத்தப்பட்டு, கொலை செய்யப்பட்டுள்ளார் என்று அவரது குடும்பத்தினர் தெரிவித்தனர். ராமன் கானாமல் போனது, சடலமாக கிடைத்தது குறித்து கிராம நிர்வாக அலுவலர் மைக்கேல் கொடுத்த புகாரின் பேரில் போலீசார் வழக்குப்பதிவு செய்து விசா ரித்து வந்தனர்.

போலீசார் விசாரணையில் விழுப்புரம் மாவட்டம் சொர்ணாவூர் கிராமத்தை சேர்ந்த கோவிந்தன் மகன் சந்தோஷ்குமார் என்பவர் மீது சந்தேகம் வந்தது. இதையறிந்த  சந்தோஷ்குமார் சொர்ணாவூர் கிராம நிர்வாக அலுவலர் இளஞ்செழியனிடம் சரணடைந்தார். காடாம்புலியூர் போலீசார், சந்தோஷ்குமாரை கைது செய்து விசாரணை நடத்தினர்.

அப்போது சந்தோஷ்குமார் போலீசில் அளித்த வாக்குமூலத்தில், ராமன், அனிதா ஆகியோர் யார் என்று எனக்கு தெரியாது. சொர்ணாவூரில் ஒரு வரு டத்திற்கு முன்பு நடந்த ஒரு திருமண விழாவில் அவர்களை சந்தித்தேன். அப்போது ராமன், அனிதாவிடம் பழகினேன். இந்த பழக்கத்தால் ராமனிடம் செல்போனில் பேச ஆரம்பித்தேன். நாளடைவில் ராமனின் வீட்டுக்கும் செல்ல ஆரம்பித்தேன்.

அடிக்கடி சென்று பேசிக்கொண்டிருக்கும்போதுதான் ஒரு நாள் ராமன் ஓரினச்சேர்க்கையில் ஈடுபாடு உள்ளவராக இருந்துள்ளார். இதனால் என்னை தனது ஆசைக்கு பயன்படுத்திக்கொள்ள முடிவு செய்தார். அதற்கு நானும் உடன்பட்டேன். இது பலமுறை நடந்தது.

இதற்கிடையே, ராமனை சந்திக்க சென்ற எனக்கு அனிதாவுடன் பழக்கம் ஏற்பட்டது. ராமன் இல்லாத நேரத்தில் அனிதாவுடன் பேசிக்கொண்டிருப்பேன். அடிக்கடி ராமன் வீட்டுக்கு சென்றதால், அனிதாவுடனான நட்பு கள்ளக்காதலாக மாறியது. ராமன் இல்லாத நேரத்தில் நாங்கள் இருவரும் அடிக்கடி உல்லா சம் அனுபவித்தோம். ஒரு கட்டத்தில் ராமனுடைய ஆசையை நிறைவேற்றுவதில் வெறுப்பு ஏற்பட்டு நான் மறுப்பு தெரிவித்தேன். இருப்பினும் என்னை ராமன் கட்டாயப்படுத்துவார்.

இதையடுத்து, ராமன் செயல்கள் குறித்து அனிதாவிடம் இதுபற்றி தெரிவித்தேன். அப்போது அவர் கடும் அதிர்ச்சியடைந்தார். இப்படிப்பட்ட கணவர் தனக்கு வேண்டாம். நாம் இருவரும் சேர்ந்து வாழ ராமனை தீர்த்துக் கட்டிவிடலாம் என்று தெரிவித்தார்.

அதன்படி கடந்த 14-ந்தேதி எனக்கு ராமன் போன் செய்து அழைத்தார். அப்போது, மது பாட்டில் ஒன்றை, வாங்கி அதில் 10 தூக்க மாத்திரைகளை கலந்து எடுத்து சென்றேன். இருவரும் வழக்கம் போல் பணிக்கன்குப்பத்தில் உள்ள முந்திரிதோப்புக்கு சென்று, அங்கு தனிமையில் இருந்தோம். அவரது ஆசையை நான் நிறைவேற்றினேன்.

வழக்கம்போல மது வாங்கி வந்திருக்கிறேன் என்று மதுவை கொடுத்ததும், ராமனும் குடித்துவிட்டு மயங்கினார். பின்னர் கைலியை எடுத்து ராமனின் கழுத்தை இறுக்கி கொலை செய்துவிட்டு, அங்கிருந்து தப்பினேன். ராமனுடன் பழகிய விதம், அவருடைய மனைவியை அடைந்த விதம், ராமனை கொலை செய்த சம்பவம் அனைத்தையும் நினைத்து தவறு செய்துவிட்டோம், என்ன செய்யலாம் என்று எண்ருந்தபோது போலீசார் தன்னை தேடுவது பற்றி அறிந்தவுடன், எப்படியும் மாட்டிக்கொள்வோம், அதுக்கு நாமே போய் சரணடைவோம் என்று கிராம நிர்வாக அலுவலரிடம் சரணடைந்ததாக தெரிவித்துள்ளார்.

சந்தோஷ்குமார் அளித்த வாக்குமூலத்தின் அடிப்படையில், அனிதாவையும், சந்தோஷ்குமாரையும் போலீசார் கைது செய்து பண்ருட்டி கோர்ட்டில் ஆஜர்ப டுத்தி, கடலூர் மத்திய சிறையில் அடைத்தனர்.


மெக்சிகோவில் சிறைக்குள் துப்பாக்கி சூடு; 28 கைதிகள் சாவு

அகாபுல்கோ, மெக்சிகோ நாட்டின் குவாரெரோ மாகாணத்தின் கடற்கரை நகரான அகாபுல்கோ சுற்றுலாவுக்கு பிரசித்தி பெற்றது. அதேநேரம் போதை மருந்து கடத்தல் கும்பல் நடமாட்டம் அதிகம் இருப்பதாலும், அவர்களுக்கு இடையே தொழில்போட்டி காரணமாக அடிக்கடி மோதல் நடப்பதாலும் இந்த நகரில் சட்டம், ஒழுங்கு படுமோசமான நிலையில் காணப்படும். அகாபுல்கோ நகரம் வழியாகத்தான் அமெரிக்காவுக்குள் போதை பொருட்கள் கடத்தி செல்லப்படுகிறது. இந்த நிலையில், இந்த நகரில் பாதுகாப்பு நிறைந்த சிறைச்சாலை ஒன்றில் நேற்று முன்தினம் போதை மருந்து கடத்தல் குற்றத்திற்காக கைது செய்யப்பட்டு அடைக்கப்பட்டு இருக்கும் இரு குழுவினருக்கு இடையே சிறைச்சாலையின் சமையல் கூடப்பகுதியில் பயங்கர மோதல் ஏற்பட்டது. அப்போது இரு தரப்பினரும் துப்பாக்கி சூட்டில் ஈடுபட்டனர். இதேபோல் கூர்மையான ஆயுதங்களாலும் பயங்கரமாக தாக்கிக் கொண்டனர். இதில் சம்பவ இடத்திலேயே 28 கைதிகள் உயிர் இழந்தனர். பலர் படுகாயம் அடைந்தனர். மெக்சிகோ நாட்டின் பிரபல போதை மருந்து கடத்தல் தலைவன் ஜாக்கியூன் எல்சாபோ கஷ்மான், கடந்த ஜனவரி மாதம் அமெரிக்காவுக்கு நாடு கடத்தப் பட்டார். இதனால் அடுத்து போதை மருந்து கடத்தல் கும்பலுக்கு யார் தலைமை ஏற்பது என்ற தொழில் போட்டியில் சிறைக்குள் இரு பிரிவினருக்கு இடையே இந்த மோதல் ஏற்பட்டு உள்ளதாக அகாபுல்கோ சிறை அதிகாரிகள் தெரிவித்தனர்.


அமெரிக்காவின் வெள்ளை மாளிகை மீது தாக்குதல்?

அமெரிக்காவின் வெள்ளை மாளிகை மற்றும் போர் கப்பல் போன்றவைகள் மீது தாக்குதல் நடத்துவது போல ஒரு காணொளியை வடகொரியா வெளி யிட்டுள்ளது. இது அமெரிக்கவை மட்டுமல்ல ஒட்டுமொத்த உலகையே அதிர்ச்சிக்குள்ளாக்கியது. உலக நாடுகளை அச்சுறுத்தும் விதத்தில் வடகொரியா தொடர்ந்து அணு ஆயுத சோதனைகளை நடத்தி வருகிறது. இது தங்களுடைய பாதுகாப்புக்கானது என அது விளக்கமளிக்கிறது. அணு ஆயுத போர் வெடிக்கும் நிலை தோன்றினால் அனைத்து எதிரிகள் படையும் அழிக்கப்படும் என வடகொரியா எச்சரிக்கை விடுத்திருந்தது. ஆனால் அமெரிக்காவோ வட கொரியா மேற்கொள்ளும் அணு ஆயுத சோதனையை நிறுத்துவதே எங்கள் நோக்கம் என்றும் உலகப்போருக்கு நாங்கள் வழிவகுக்க வில்லை என்று அறிக்கை வெளியிட்டிருந்தது. இந்த காணொளியில், அண்மையில் அமெரிக்கா வடகொரிய கடல் எல்லைக்கு அனுப்பிவைத்த நீர்மூழ்கி கப்பலையும் தகர்ப்பதாக காண்பிக்கப்படுகிறது. காணொளி முடிவில் அமெரிக்காவின் தேசியக் கொடி எரிக்கப்படுகிறது. வடகொரியா மீது தாக்குதல் நடத்த முயற்சி செய்தால், அவர்கள் தான் அழிவை சந்திப்பார்கள் என்று எச்சரிக்கை விடுக்கப்பட்ட காணொளி பெரும் பரபரப்பை ஏற்படுத்தியுள்ளது.


மோடி விருந்துக்கு முன்பே இ.பி.எஸ்.க்கு அதிர்ச்சி விருந்து

வெளியாகியுள்ள கருத்துக்கணிப்புகள் இந்தியா முழுக்க பாஜகவுக்கு ஆதரவாக இருந்தாலும் தமிழகத்தில் திமுக கூட்டணிதான் அதிக இடங்களை கைப்பற்றும் என்று தெரிவிக்கின்றன. இந்த நிலையில் இந்த எடப்பாடி பழனிச்சாமி தலைமையில் உள்ள அதிமுக அரசு நீடிக்குமா என்பது நடைபெற்ற 22 சட்டமன்ற இடைத்தேர்தலில் முடிவில்தான் உள்ளது. இதில் அதிமுகவுக்கு கூடுதல் இடங்கள் கிடைக்க வாய்ப்பே இல்லை என்று அக்கட்சியின் நிர்வா கிகள் முதல் தொண்டர்கள் வரை பேசத்தொடங்கிவிட்டனர்.

இந்த நிலையில்தான் உள்கட்சி பிரச்சனை ஈரோடு மாவட்டத்தில் பூதாகரமாக ஏற்பட்டுள்ளது. கடந்த சில மாதங்களாக பெருந்துறை தொகுதி அதிமுக எம்எல்ஏ தோப்பு வெங்கடாசலத்திற்கும் பவானி தொகுதி எம்எல்ஏவும் சுற்றுச்சூழல் அமைச்சருமான கருப்பனனுக்கும் கோஷ்டி யுத்தம் நீடித்து வந்தது. நடந்த தேர்தலில் அமைச்சர் கருப்பணன் பெருந்துறை தொகுதியில் அதிமுகவுக்கு எதிராக வேலை செய்தார் என்று பட்டியல் போட்டு அதிமுக தலை மைக்கு புகார் கடிதம் கொடுத்து இருந்தார் எம்எல்ஏ தோப்பு வெங்கடாசலம். ஆனால் எந்த நடவடிக்கையும் இல்லை.

இந்த பின்னணியில்தான் இன்று மாலை 5 மணிக்கு முதலமைச்சர் எடப்பாடி பழனிச்சாமியை அவரது இல்லத்தில் சந்தித்த தோப்பு வெங்கடாசலம் தனக்குள்ள கட்சி பொறுப்பான ஜெ பேரவை மாநில இணைச் செயலாளர் பொறுப்பில் இருந்து விலகுவதாகவும் தொடர்ந்து கட்சியில் இருந்தும் விலகப் போவதாகவும் கூறி எடப்பாடி பழனிச்சாமி இடம் கடிதம் கொடுத்திருக்கிறார்.

எடப்பாடி பழனிச்சாமி தோப்பு வெங்கடாசலத்தை சமாதானப்படுத்தி பேசியிருக்கிறார். ஆனால் தோப்பு வெங்கடாசலம் எதற்கும் பிடி கொடுக்காமல் நான் விலகுவது விலகுவதுதான் எனக் கூறியிருக்கிறார். பிறகு எதுவும் கூறாமல் வெளியே சென்றுவிட்டார். இந்த நிலையில் தோப்பு வெங்கடாச்சலத்தை தொடர்ந்து அதிமுகவில் பல எம்எல்ஏக்கள் வெளியே வர முடிவு செய்துள்ளதாக கொங்கு மண்டல அதிமுக வட்டாரம் கூறுகிறது. மொடக்குறிச்சி தொகுதி அதிமுக எம்எல்ஏ வி.பி. சிவசுப்பிரமணியம் தோப்பு வுக்கு ஆதரவாக தொடர்ந்து குரல் கொடுத்து வருகிறார்.  அவரும் கட்சியிலிருந்து வெளி வருவார் எனக் கூறுகிறார்கள். அதேபோல் கொங்கு மண்டலத்தில் உள்ள 5 அதிமுக எம்எல்ஏக்கள் கட்சியில் இருந்து விலகுவார் என்று பரபரப்பு ஏற்பட்டு ள்ளது. சட்டமன்ற இடைத்தேர்தலில் அதிமுக சில இடங்களில் வெற்றி பெற்றாலும் இப்போது உள்ள எம்எல்ஏக்கள் விலகுவது இந்த ஆட்சியை பலவீனப்படுத்தியுள்ளது.


தமிழ்ப்பள்ளிகளில் இந்து சமயக் கல்வி!

(ஆர்.குணா) செலாயாங் இந்திய சமூகத்தில் நிலவி வரும் சமூக சீர்கேடுகள் களையப்பட வேண்டுமென்றால், இளைஞர்களுக்கு அவர்களின் சிறுவயதிலேயே சமய அறிவு விதைக்கப்பட வேண்டும் எனவும் அதற்குத் தேசிய அளவில் தமிழ்ப்பள்ளிகளில் சமயக்கல்வி கட்டாயப் பாடமாக்க அரசாங்கம் அனுமதி வழங்க வேண் டும் எனவும் 16 அரசு சாரா பொது இயக்கங்கள் ஒன்றிணைந்து கோரிக்கையை முன்வைத்தன. தமிழ்ப்பள்ளிகளில் சமயக்கல்வி கட்டாயப் பாடமாக்கப்படுவது குறித்து நேற்று இங்குள்ள டியூன் ஸ்கில்ஸ் தொழிற்பயிற்சிக் கல்லூரியில் மலேசிய இந்துதர்ம மாமன்றத்தின் ஏற்பாட்டில் நடைபெற்ற செய்தியாளர் சந்திப்புக் கூட்டத்தில் மேற்கண்ட கோரிக்கை முன்வைக்கப்பட்டது. தமிழ்ப்பள்ளிகளில் ஏறக்குறைய 80 விழுக்காட்டினர்க்கும் அதிகமான மாணவர்கள் இந்துக்கள். எனவே, அவர்களுக்கான சமயக்கல்வி பள்ளியின் பாட வேளையிலேயே நடத்தப்படுவது அவசியமாகும். இதற்கான பாடத்திட்டங்களும் நூல்களும் தயாரிக்கப்பட்டுவிட்ட போதிலும் இது முழுமையாகத் தமிழ்ப்பள்ளிகளைச் சென்றடையவில்லை என மலேசிய இந்துதர்ம மாமன்றத்தின் தேசிய தலைவர் இராதாகிருஷ்ணன் அழகுமலை தெரிவித்தார். இது குறித்து பல ஆண்டுகளாக அரசாங்கத்திற்குக் கோரிக்கை வைத்துக்கொண்டிருந்தாலும் இதுவரையில் எவ்வித பலனுமில்லை. எனவே, மாணவர் சமூகத்தைச் சிறுவயதிலேயே நல்வழிப்படுத்தக் கூடிய இத்திட்டம் குறிப்பிட்ட ஒரு சங்கத்தின் குரலாக அரசாங்கத்தை எட்டுவதைக் காட்டிலும் அரசு சாரா பல பொது இயக்கங்களின் ஒருமித்தக் குரலாகவும் கோரிக்கையாகவும் இருந்தால், அது எளிதாகவும் குறுகிய காலத்திலும் அரசாங்கத்தின் செவிகளைத் தட்டும் என்ற நோக்கத்தின் அடிப்படையிலேயே இன்று இயக்கங்கள் ஒன்றிணைந்துள்ளதாக அவர் குறிப்பிட்டார். இதனிடையே, 1975ஆம் கால கட்டத்தில் துன் மகாதீர் கல்வியமைச்சராக இருந்த காலத்தில் பள்ளிகளில் சமயக்கல்வி நடத்த எந்தவொரு தடையு மில்லை எனக் கூறப்பட்டதாகவும் அதற்கான பாடத்திட்டங்களையும் நூல்களையும் சுயமாகவே ஏற்படுத்திக்கொள்ள வேண்டும் எனவும் பள்ளியின் பாட வேளைக்கு அப்பாற்பட்ட நிலையில் நடத்தப்பட வேண்டும் எனவும் கூறப்பட்டதாக மாமன்றத்தின் தேசிய துணைத் தலைவர் சோ.சுப்பிரமணி தெரி வித்தார். மேலும், மாணவர்களை நல்வழிப்படுத்த பள்ளிகளில் தற்போது கற்றுக்கொடுக்கப்பட்டு வரும் நன்னெறிக் கல்வி போதுமானதாக அமையாது. ஏனென் றால், கடந்த 30,40 ஆண்டுகளாக முதலாம் ஆண்டிலிருந்து பல்கலைக்கழகம் வரையில் நன்னெறிப் பாடத்தைக் கற்பிக்கப்பட்டாலும் சமுதாயத்தில் எந்த வொரு மாற்றத்தையும் காண இயலவில்லை. இந்தச் சமயக்கல்விப் பாடத்திட்டம் இதற்கு நல்லதொரு தீர்வாக அமையும் என எதிர்பார்க்கலாம் எனவும் அவர் குறிப்பிட்டார். தமிழ்ப்பள்ளிகளில் சமயக்கல்வி கட்டாயப் பாடமாக்குவதற்குத் தற்போது சாத்திய கூறுகள் அதிகம் உள்ளது எனவும் கல்விச் சட்டத்திலேயே (பிரிவு 4, பாகம் 10, உட்பிரிவு 51) அதற்கு இடமுள்ளது எனவும் இது குறித்து கூடிய விரைவில் கல்வி துணையமைச்சர் டத்தோ ப.கமலநாதன் மற்றும் செடிக் அமைப்பின் தலைவர் டத்தோ பேராசிரியர் டாக்டர் என்.எஸ் இராஜேந்திரன் ஆகியோரைச் சந்தித்து கலந்தாலோசித்து முறையாகக் கடிதமும் வழங்கப்படும் எனவும் சந்திப்புக் கூட்டத்தில் ஏகமனதாக முடிவெடுக்கப்பட்டது.


தூதர் பதவியிலிருந்து துன் சாமிவேலு அகற்றப்படுவார்

கோலாலம்பூர்,

இந்தியா மற்றும் தெற்காசிய நாடுகளுக்கான சிறப்புத் தூதரான துன் எஸ்.சாமிவேலுவின் பதவி காலம் விரைவில் ஒரு முடிவுக்கு வரும் என்று எதிர்பார்க்கப்படுகிறது. முன்னாள் பொதுப்பணித்துறை அமைச்சரான சாமிவேலு, 2008 பொதுத்தேர்தலில் தோல்வியுற்றதை தொடர்ந்து அரசாங்கத்தில் தமது பொறுப்புக்களை இழந்தார். எனினும், நஜீப் அரசாங்கத்தின் கீழ் இந்தியா மற்றும் தெற்காசிய நாடுகளுக்கான சிறப்புத் தூதர் என்ற பொறுப்பு உரு வாக்கப்பட்டு சாமிவேலு அதில் நியமிக்கப்பட்டார்.

Read More: Malaysia Nanban Tamil Daily 7.6.2018


ஆடுபுலி ஆட்டத்தை ஆரம்பித்த திமுக.. ஆட்சி கவிழுமா?

சென்னை அதிமுக ஆதரவு எம்.எல்.ஏக்களை வளைத்துப் போட தொடங்கியிருக்கும் திமுகவின் நடவடிக்கைகளால் ஆட்சி கவிழுமோ என எடப்பாடி கோஷ்டி அமைச்சர்கள் பீதியில் உறைந்து போயுள்ளனராம். ஜெயலலிதா மறைந்த போது அதிமுகவை கலகலக்க வைக்கும் நடவடிக்கைகளை திமுக மேற் கொள்ளும் என எதிர்பார்க்கப்பட்டது. ஆனால் திமுக செயல் தலைவர் ஸ்டாலினோ, ஜனநாயக ரீதியாகவே நாங்கள் அனைத்தையும் எதிர்கொள்வோம் என கூறினார். முதல்வர் எடப்பாடி பழனிச்சாமி அரசு மீது சட்டசபையில் நம்பிக்கை வாக்கெடுப்பு நடைபெற்ற போது ஏதேனும் அதிசயம் நிகழும் என ஆரூடம் கூறப்பட்டது. அப்போதும் திமுக தடாலாடி நடவடிக்கைகளை மேற்கொள்ளவில்லை. இப்போது அதிமுகவின் சசிகலா கோஷ்டியோ தினகரன், எடப்பாடி அணிகளாக பிரிந்து நிற்கின்றன. ஆனால் ஜனாதிபதி தேர்தலில் ஒட்டுமொத்தமாக அதிமுகவின் அத்தனை கோஷ்டிகளும் பாஜகவை ஆதரிக்கின்றன. இந்நிலையில்தான் திமுக ஆடுபுலி ஆட்டத்தை தொடங்கி வைத்துள்ளது. ஜனாதிபதி தேர்தலில் அதிமுக ஆதரவு எம்.எல்.ஏ. தமிமுன் அன்சாரி, திமுக-காங்கிரஸ் உள்ளிட்ட எதிர்க்கட்சிகளின் வேட்பாளர் மீராகுமாரை ஆதரிப்பதாக அறிவித்துள்ளார். அத்துடன் தொடர்ந்தும் ஸ்டாலினை அதிமுக ஆதரவு எம்.எல்.ஏக்கள் கருணாஸ், தனியரசு, தமிமுன் அன்சாரி சந்தித்து பேசி வருகின்றனர். இச் சந் திப்புகளின் உச்சகட்டமாக திமுகவின் அதிகாரப்பூர்வ நாளேடான முரசொலி பவள விழாவுக்கு இந்த மூவருக்கும் ஸ்டாலின் அழைப்பு விடுத்துள்ளார். இதுநாள் வரை அமைதியாக இருந்த திமுக இப்போது அதிரடியாக களத்தில் இறங்கிவிட்டது என்பதையே இந்த சந்திப்புகளும் அழைப்புகளும் சுட்டிக்காட்டுகின்றன. இப்போது அதிமுக ஆதரவு எம்.எல்.ஏக்கள்... நாளை அதிமுக எம்.எல்.ஏக்கள் என வியூகம் வகுக்க தொடங்கிவிட்டது திமுக. இதனால் எடப்பாடி கோஷ்டி அமைச்சர்கள் பெரும் பீதியில் உள்ளனர். ஜனாதிபதி தேர்தல் வரையாவது அதிகாரத்தில் இருந்துவிடலாம் என நினைத்த தங்களது கனவு தகர்ந்து போய்விடுமோ என கதிகலங்கிப் போயுள்ளனராம் அமைச்சர் பெருமக்கள்.


சமய அமைப்புகளில் ஊழலா?

ஊழல் நடவடிக்கையில் ஈடுபடும் சமய அமைப்புகளின் பொறுப்பாளர்கள் யாரும் எங்களிடமிருந்து தப்பிக்க முடி யாது என்று எஸ்.பி.ஆர்.எம். எனப்படும் மலேசிய ஊழல் தடுப்பு ஆணையம் எச்சரிக்கை விடுத்தது. அதில் ஊழல் நடந்தாலோ அல்லது அதிகார துஷ்பிரயோகம் நிகழ்ந்தாலோ யாரும் அதிலிருந்து தப்பிக்க முடி யாது. அது சமய அமைப்பு எனவும் நாங்கள் ஒருபோதும் அவர்களை விட்டுக் கொடுக்க மாட்டோம் எனவும் மலேசிய ஊழல் தடுப்பு ஆணையத்தின் துணைத் தலைமை ஆணையர் (நடவடிக்கை) டத்தோ அஸாம் பக்கி கூறினார். சம்பந்தப்பட்ட அந்த சமய அமைப்பில் வழங்கப்பட்டுள்ள பொறுப்புகள், பதவிகள் அதில் ஊழல் செய்வதற்கோ அல்லது அதிகார துஷ்பிரயோகம் செய்வதற்கோ அல்ல என்று அவர் சொன்னார். மலேசிய ஊழல் தடுப்பு ஆணையத்தின் விசாரணையிலிருந்து தப்பித்து விடலாம் என யாரும் நினைத்துக் கொள்ள வேண்டாம். அண்மையில் மலேசிய ஊழல் தடுப்பு ஆணையம் மேற்கொண்டு வரும் அதிரடி நடவடிக்கையால் எந்தவொரு அமைப்பும் விசாரணையிலிருந்து விடுபட்டதில்லை என்பதை சுட்டிக் காட்டியுள்ளதாக அவர் சொன்னார். ஜொகூர் சமய இலாகாவில் ஊழல் மற்றும் அதிகார துஷ்பிரயோக நடவடிக்கையில் ஈடுபட்ட நான்கு அதி காரிகள் கைது செய்யப்பட்டது குறித்து கருத்துரைக்கையில் அவர் இவ்வாறு தெரிவித்தார். இவ்விவகாரத்தை மலேசிய ஊழல் தடுப்பு ஆணையம் கடுமையாகக் கருதுகிறது. காரணம் அந்த நபர்கள் அனைவரும் சமூகத் தினரால் நன்கு மதிக்கப்படுபவர்கள். எனவே, அவர்கள் அனைவரும் நேர்மையாகவும், உயர்நெறிகளுடனும் சேவையாற்றியிருக்க வேண்டும் என்றார்.


சர்கார் படத்துக்கு எதிர்ப்பு - அமைச்சர்களுக்கு அரிவாளை காட்டி விஜய் ரசிகர்கள் மிரட்டல்

சர்கார் திரைப்படத்துக்கு எதிர்ப்பு தெரிவித்த அமைச்சர்களுக்கு அரிவாளை காட்டி விஜய் ரசிகர்கள் கொலை மிரட்டல் விடுக்கும் வீடியோ சமூக வலை தளங்களில் வேகமாகப் பரவி வருகிறது.

மறைந்த முன்னாள் முதல்வர் ஜெயலலிதாவையும், அவருடைய அதிமுக அரசையும் கடுமையாக விமர்சிக்கிறது விஜய்யின் சர்கார். இதை கண்டித்து நடிகர் விஜய் மற்றும் இயக்குநர் முருகதாசுக்கு எதிராக அதிமுக அமைச்சர்களும் தொண்டர்களும் கம்பு சுழற்றினர். விஜய்யின் கட் அவுட்டுகள் கிழித்தெ றியப்பட்டன. தமிழகம் முழுவதும் தியேட்டர்கள் முன்பு வன்முறையில் ஈடுபட்டனர் அதிமுகவினர்.

இதனால் ஏகத்துக்கும் பதட்டமானது தமிழ்த்திரை உலகம். சர்காரிலுள்ள சர்ச்சைக்குரிய காட்சிகளை நீக்க வலியுறுத்திப் போராட்டங்களை நடத்தினர். சர்ச்சைக்குரிய காட்சிகள் நீக்கப்பட்டன. இது, விஜய் ரசிகர்களை கொந்தளிக்க வைத்திருக்கிறது.

இந்த நிலையில், விஜய்க்கு எதிராகவும் சர்க்கார் திரைப்படத்துக்கு எதிராகவும் கிளர்ச்சி செய்த அமைச்சர்களையும் அதிமுகவினரையும்,  அரிவாள்களை காட்டி  கொலை மிரட்டல் விடுக்கும் விஜய் ரசிகர்களின் வீடியோ, சமூக வலைதளங்களில் வைரலாக பரவி வருகிறது.


3 லோரிகள் மோதிய கோர விபத்தில் எரிவாயு தோம்புகள் சரிந்தன!

மூன்று லோரிகள் சம்பந்தப்பட்ட கோர சாலை விபத்தில் எரிவாயு தோம்புகளை ஏற்றிக்கொண்டு வந்த டிரெய்லர் லோரி, கொண்டெய்னர் லோரி மீது மோதியதில் அதன் டிரைவர் முனியாண்டி (வயது 50) சீட்டுக்கட்டுகளைப் போல் சரிந்து விழுந்த எரிவாயு தோம்புகள் மத்தியில் சிக்கி, உடல் சிதறி மாண்டார்.இந்த சம்பவம் நேற்று காலையில் இங்கு தென் கிள்ளான் பள்ளத்தாக்கு நெடுஞ்சாலையின் (எஸ்.கே.வி.இ.) 36 ஆவது கிலோமீட்டரில் பூலாவ் இண்டாவை நோக்கிச் செல்லும் தெலுக் பங்லீமா காராங்கில் நிகழ்ந்தது. எண்.84, ஜாலான் தெராத்தாய், செனாவாங், சிரம்பானைச் சேர்ந்த முனியாண்டி த/பெ ராமசாமி (வயது 50) என்பவரே இந்த சம்பவத்தில் மாண்டதாக போலீசார் அடையாளம் கூறினர். அவர் ஓட்டிச் சென்ற கொண் டெய்னர் லோரியை எரிவாயு தோம்புகளை ஏற்றிவந்த டிரெய்லர் லோரியின் வால் பகுதி மோதிய அதிர்வில், லோரியிலிருந்து சரிந்து நாலா புறமும் படுவேகத்தில் பறந்த எரிவாயு தோம்புகளுக்கு மத்தியில் முனியாண்டி உடல் சிக்கி சிதறியது. இந்த கோர விபத்தில் மற்றொரு லோரி டிரைவரான கிள்ளான் தாமான் செந்தோசாவைச் சேர்ந்த தேவேந்திரன் த/பெ கிருஷ்ணன் (வயது 54) மற்றும் ஜொகூரைச் சேர்ந்த முகமட் பைசால் பின் சாப் (வயது 38) படுகாயம் அடைந்தனர். அவர்கள் கிள்ளான் துங்கு அம்புவான் பெரிய மருத்துவமனைக்கு கொண்டு செல்லப்பட்டனர். பந்திங்கிலிருந்து பூலாவ் இண்டாவை நோக்கி சென்று கொண்டிருந்த கொண்டெய்னர் லோரி ஓட்டுனர் முனி யாண்டி, லோரியின் கட்டுப்பாட்டை இழந்தார். இதனால் அவரின் லோரி அடுத்த கரையில் பாய்ந்து, எதிர்ப்புற சாலைக்கு ஓடியது. அப்போது எதிரே இரசாயன கலவையை ஏற்றிக்கொண்டு வந்து கொண்டிருந்த லோரியுடன் முனியாண்டியின் லோரி நேருக்கு நேர் மோதி விபத்துக்குள்ளானது. அச்சமயத்தில் தொடர்ந்து பின்னால் எரிவாயு தோம்புகளை ஏற்றி வந்து கொண்டிருந்த டிரெய்லர் லோரி ஓட்டு னர், விபத்துக்குள்ளான கொண்டெய்னர் லோரியை மோதுவதிலிருந்து தவிர்க்க முயற்சித்துள்ளார். அந்த சம யத்தில் அவரின் லோரியின் வால் லோரியின் மீது மின்னல் வேகத்தில் மோதிய போது இந்த துயரச் சம்பவம் நிகழ்ந்தது என்று கோலலங்காட் மாவட்ட போலீஸ் தலைவர் சூப்ரிண்டெண்டன் அஷிஷான் தெரிவித்தார். முனியாண்டியின் உடலை மீட்பதற்கு போலீசார் தீயணைப்பு படையினரின் உதவியை நாடினர். ஷா ஆலம், போர்ட் கிள்ளான் பந்திங் ஆகிய பகுதிகளிலிருந்து மூன்று தீயணைப்பு மீட்புப் பிரிவினர் அழைக்கப் பட்டனர். எளிதில் வெடிக்கக்கூடிய தன்மைகொண்ட இரசாயன கலவையை ஏற்றிவந்த கொள்கலனில் சிறிய ஓட்டை விழுந்துள்ளது கண்டு பிடிக்கப்பட்டது. தெய்வாதீனமாக எந்தவொரு வெடிப்பு சம்பவம் நிகழவில்லை என்று அவர் விளக்கமளித்தார். முனியாண்டியின் உடல் மீட்கப்பட்டு பின்னர் கிள்ளான் பெரிய மருத்துவமனையின் சவக்கிடங்கிற்கு கொண்டு செல்லப்பட்டது. இச்சம்பவத்தினால் எஸ்.கே.வி.இ. நெடுஞ்சாலையில் நேற்று கடுமையான போக்குவரத்து நெரிசல் ஏற்பட்டது. இவ்விபத்து தொடர்பான விசாரணை முடுக்கி விடப்பட்டுள்ளதாக குறிப்பிட்ட அவர் இச்சம் பவத்தை நேரில் பார்த்த பொதுமக்கள் பந்திங் போலீஸ் நிலையத்துடன் தொடர்புகொண்டு ஒத்துழைக்குமாறு கேட்டுக்கொண்டார்.


தமிழ்ப்பள்ளிகளில் இரட்டை மொழி பாடத்திட்டம்.

கோலாலம்பூர் தமிழ்ப்பள்ளி மாணவர்களுக் கான டிஎல்பி எனப்படும் இரட்டை மொழி பாடத் திட்டத்தை உடனடியாக ரத்து செய்ய கோரி ''மே 19'' இயக்கத்தினர் நேற்று கல்விய மைச்சில் மகஜர் ஒன்றை சமர்பித்தனர். ஆரம்பப் பள்ளி மாணவர்களுக்கு கணிதம், அறிவி யல் பாடங்களை ஆங்கிலத்தில் போதிப்பதற்கு கல்வியமைச்சு கொண்டு வந்த திட்டம் தான் டிஎல்பி. கல்வியமைச்சின் டிஎல்பி கல்வி திட்டத்தை நாட்டில் உள்ள அனைத்து சீனப்பள்ளிகளும் முற்றாக எதிர்த்தன. இதனால் சீனப் பள்ளிகளில் டிஎல்பி முறையை அமல்படுத்தவில்லை.ஆனால் தமிழ்ப்பள்ளிகளில் பல குளறுபடிகள் நிகழ்ந்துள்ள துடன் 48 தமிழ்ப்பள்ளிகளில் டிஎல்பி அமலுக்கு கொண்டு வரப்பட்டது. நாடு தழுவிய நிலையில் உள்ள இயக்கத்தினர்கள், பொதுமக்கள், பெற்றோர் ஆசிரியர் சங்கத்தின ரின் எதிர்ப்பை தொடர்ந்து 4 பள்ளிகள் டிஎல்பி அமலில் இருந்து விலகிக் கொண்டன.இருந்த போதிலும் 44 தமிழ்ப் பள்ளிகளில் இதுநாள் வரை டிஎல்பி திட்டம் அமலில் இருந்து வருகிறது என்று மே 19 இயக்கத் தின் ஒருங்கிணைப்பாளரான பாலமுரளி கூறினார். தமிழ்ப்பள்ளிகளில் டிஎல்பி திட்டத்தை முற்றாக ரத்துச் செய்ய வேண்டும் என வலியுறு த்தி கடந்த பிப்ரவரி மாதம் கல்வியமைச்சுக்கு மகஜர் ஒன்றை நாங்கள் வழங்கினோம்.தேர்வு செய்யப்பட்ட 48 தமிழ்ப்பள்ளிகளும் இத்திட்டத்தை அமல்படுத்துவதற்கு தகுதி வாய்ந்தவையாக உள்ளன. ஆகவே இதில் எந்தவொரு மாற்றமும் செய்ய முடியாது என கல்வியமைச்சு எங்களுக்கு பதில் வழங்கியது. இப்பிரச்சினைகளுக்கு உரிய தீர்வு காணும் நோக்கில் தான் இளைஞர்களின் முயற்சியில் நாடு தழுவிய நிலையில் 20 விளக்கக் கூட்டங்கள் நடத்தப் பட்டன.இக்கூட்டங்களின் வழி பொதுமக்களுக்கு டிஎல்பி திட்டம் குறித்தும், அதனால் ஏற்படவிருக்கும் பாதிப்புகள் குறித்தும் முழுமையான விளக்கங்கள் அளிக்கப்பட்டன.எங்களின் முயற்சிகளுக்கு 149 அரசு சாரா இயக்கங்கள் ஆதரவை வழங்கியதுடன் முழு ஒத்தழைப்பும் வழங்கின. இவ்வியக்க பிரதிநிதிகள், பொதுமக்களின் கையெழுத்துக்கள் அடங்கிய இரண்டாவது கோரிக்கை மனுவை வழங்கத் தான் நாங்கள் அனைவரும் மீண்டும் கல்வியமைச்சுக்கு வந்துள்ளோம். எங்களுடன் சுமார் 500க்கும் மேற்பட்ட பொதுமக்கள், அரசு சாரா இயக்க பிரதிநிதிகளும் வந்தனர்.கல்வியமைச்சர், துணையமைச்சர் யாரும் அலுவலகத்தில் இல்லாத காரணத்தால் டத்தோ கமலநாதனின் செயலாளர் சசியிடம் அம்மகஜரை நாங்கள் வழங்கினோம். கல்வியமைச்சர் பார்வைக்கு அம்மகஜர் கொண்டு செல்லப்படும் என்ற நம்பிக்கை எங்களுக்கு உள்ளது என்று பாலமுரளி கூறினார்.இதனிடையே தமிழ்ப் பள்ளிகளில் டிஎல்பியை ரத்து செய்ய வேண்டும் என வலியுறுத்தி பல திட்டங்களை நாங்கள் மேற்கொண்டு வருகிறோம்.இரண்டாவது முறையாக கல்வி யமைச்சுக்கும் மகஜரை வழங்கி விட்டோம். இனி இதற்கு ஒரு முடிவு எடுக்கவில்லை என்றால் நீதிமன்றம் செல்வது தான் எங்களின் இறுதி முடிவாக இருக்கும் என்று டாக்டர் செல்வம் கூறினார்.


சிறுமி பாலியல் பலாத்காரம் : சாமியார் ஆசாராம் பாபுவிற்கு ஆயுள் தண்டனை

ஜோத்பூர்,

2013-ம் ஆண்டு சிறுமியை பாலியல் பலாத்காரம் செய்த வழக்கில் சர்ச்சைக்குரிய சாமியார் ஆசாராம் பாபு கைது செய்யப்பட்டார். ஜோத்பூர் சிறையில் அடைக்கப்பட்டார். இதுதொடர்பான வழக்கை எஸ்சி, எஸ்டி வழக்குகளுக்கான சிறப்பு நீதிமன்றம் விசாரித்தது.  விசாரணை ஏப்ரல் 7-ம் தேதி நிறை வடைந்த நிலையில் இன்று தீர்ப்பளித்த ஜோத்பூர் நீதிமன்றம், சாமியார் ஆசாராம் பாபு குற்றவாளி என்று தீர்ப்பளித்து. இந்த வழக்கில் துணை குற்ற வாளிகளாக அறியப்பட்ட சரத், ஷில்பி ஆகியோரையும் குற்றவாளிகள் என்று நீதிமன்றம் தீர்பளித்துள்ளது. சாமியார் வழக்கில் தீர்ப்பு வழங்கப்பட்ட நிலை யில் வட மாநிலங்களில் பாதுகாப்பு அதிகரிக்கப்பட்டது.

இப்போது தண்டனை விபரமும் அறிவிக்கப்பட்டு உள்ளது. சிறுமியை பாலியல் பலாத்காரம் செய்த வழக்கில் சாமியாருக்கு ஆசாராம் பாபுவிற்கு ஆயுள் தண்டனை விதிக்கப்பட்டு உள்ளது. இந்த வழக்கில் தொடர்புடைய பிற குற்றவாளிகளான சரத் மற்றும் ஷில்பிக்கு 20 ஆண்டுகள் சிறைத்தண்டனை விதிக்க ப்பட்டது. சாமியாருக்கு ஆயுள் தண்டனை விதிக்கப்பட்டு உள்ள நிலையில் வட மாநிலங்களில் பாதுகாப்பு உஷார் நிலையில் வைக்கப்பட்டு உள்ளது.


இன்பத் தமிழகத்தைத் துன்பத் தமிழகமாக மாற்ற மத்திய அரசு சதி!

மீத்தேன், கெய்ல், ஹைட்ரோ கார்பன் எனப் பல்வேறு அழிவுத் திட்டங்களை அறிமுகப்படுத்தும் மத்திய அரசு, இன்பத் தமிழகத்தைத் துன்பத் தமிழகமாக மாற்ற முயல்கிறது என வைகோ குற்றம் சாட்டினார். ம.தி.மு.க பிரமுகரும் வரலாற்று ஆய்வாளருமான செ.திவான் இல்லத் திருமண விழாவில் பங்கேற்க நெல்லைக்கு வருகை தந்த ம.தி,மு.க பொதுச் செயலாளர் வைகோ செய்தியாளர்களுக்குப் பேட்டி அளித்தார். அப்போது பேசிய அவர், ''நள்ளிரவில் சுதந்திரம் கிடைத்தது போலவே நமது நாட்டில் ஜிஎஸ்டி வரி விதிப்பும் நள்ளிரவிலேயே நடந்துள்ளது. இதற்காக 18 முறை ஜிஎஸ்டி கவுன்சில் கூடியபோதிலும், அள்ளித் தெளித்த அவசர கோலத் திலேயே நிறைவேற்றப்பட்டு இருக்கிறது. ஜிஎஸ்டி வரிவிதிப்பால் ஆரம்பத்தில் பொதுமக்கள் பாதிக்கப்படுவார்கள் என பிரதமரே தெரிவித்து இருக்கிறார். அதனால், இந்த வரி விதிப்பால் பொதுமக்கள் பெரும் பாதிப்புக்கு உள்ளாவார்கள். மாநில அரசின் வசம் இருந்த வரி இனங்கள், வரி மாற்றங்கள் மூலமாக மத்திய அரசு ஆக்கிரமித்துக்கொண்டுள்ளது. ஜிஎஸ்டி வரி விதிப்பால் தீப்பெட்டி, பட்டாசு ஆலைகள் பெரும் பாதிப்புக்குள்ளாகி இருக்கின்றன. அதனால், இந்த வரிவிதிப்பை எதிர்த்து அந்த நிறுவனங்கள் கடந்த 4 நாள்களாக மூடப் பட்டுள்ளன. திரையரங்கங்கள் மீதும் கடுமையான வரிவிதிப்பு உள்ளது. 58 சதவிகித கேளிக்கை வரிவிதிப்புக்கு எதிர்ப்பு தெரிவித்து திரையரங்கங்கள் மூடப்பட்டுள்ளன. மத்திய அரசு வரிவிதிப்பு ஒருபுறம் இருந்தபோதிலும், மாநில அரசும் கேளிக்கை வரியை உயர்த்தி அந்தத் தொழிலின் வளர்ச்சிக்குத் தடையாக இருக்கிறது. ஜிஎஸ்டி வரி விதிப்பை முன்னாள் முதல்வர் ஜெயலலிதா எதிர்த்தார். ஆனால், இன்றைய அ.தி.மு.க அரசு அதை ஆதரிக்கிறது. எடப்பட்டி பழனிசாமி தலைமையிலான அ.தி.மு.க அரசு மத்திய அரசின் கட்டுப்பாட்டில் இயங்குகிறது. எடப்பாடி பழனிசாமி தன்னிச்சையாக முடிவுகளை எடுத்து சுதந்திரமாக செயல்பட வேண்டும். மத்திய அரசு, தமிழகத்தில் செயல்பட்டு வரக்கூடிய இந்த அரசை மதித்து நடத்த வேண்டும். தமிழகத்தில் அனைத்து அழிவுத் திட்டங்களையும் மத்திய அரசு தமிழகத்தில் கொண்டு வந்து செயல்படுத்துகிறது. அதன் மூலமாக இன்பத் தமிழகத்தைத் துன்பத் தமிழகமாக மாற்ற மத்திய அரசு சதி செய்கிறது. தமிழகத்தில் பல லட்சம் விவசாயிகள் ஏற்கெனவே பாதிக்கப்பட்டுள்ளனர். ஏராளமான விவசாயிகள் தற்கொலை செய்துகொண்டுள்ளனர். விவசாயிக ளின் கடனைத் தள்ளுபடி செய்ய மத்திய அரசு மறுத்துவிட்டது. இந்நிலையில் மாநில அரசு, மத்திய அரசுக்கு அழுத்தம் கொடுத்து விவசாயிகளின் நல னைப் பாதுகாக்க நடவடிக்கை எடுக்க வேண்டும். கதிராமங்கலம் கிராமத்தில் விவசாயிகள் பாதிக்கப்படும் வகையில் கடந்த 2011-ல் ஓ.என்.ஜி.சி எண்ணெய் எடுக்கும் திட்டம் கொண்டு வரப்பட்டது. அந் தத் திட்டத்தை ம.தி.மு.க சார்பாக அப்போதே நாங்கள் எதிர்த்தோம். இதற்காக பசுமைத் தீர்ப்பாயத்தில்கூட வழக்குத் தொடர்ந்தோம். இந்தத் திட்டங்கள் கவும் ஆபத்தானவை. கதிராமங்கலத்தில் போராடும் மக்களை, எடப்பாடி பழனிசாமி தலைமையிலான தமிழக அரசு கிள்ளுக்கீரையாக நினைக்கிறது. அவர்களை அச்சுறுத்தும் வேலையில் காவல்துறையினர் ஈடுபட்டு வருகின்றனர். அங்கு ஏராளமான போலீஸார் குவிக்கப்பட்டுள்ளனர். அவர்களை எல்லாம் வரும் 9-ம் தேதிக்குள் மாநில அரசு அப்புறப்படுத்த வேண்டும். அத்துடன், அங்கு கைது செய்யப்பட்டவர்களையும் உடனடியாக விடுவிக்க வேண்டும். அதற்கு மாநில அரசுக்கு 9-ம் தேதி வரை அவகாசம் கொடுக் கிறேன். அதற்குள் போலீஸாரை அப்புறப்படுத்திவிட்டு கைது செய்தவர்களை விடுவிக்காவிட்டால், 10-ம் தேதி போராட்டக் களத்தில் நானே பங்கேற் பேன்” என்றார் காட்டமாக.


உணவகங்களுக்கு உரிமம்!

கிள்ளான் வட்டாரத்தில் இயங்கும் உணவகங்களிலிருந்து வெளியேறும் எண்ணெய்ப் பசை, கொழுப்பு கலந்த கழிவுப் பொருட்கள் போன்றவற்றை வடி கட்டும் வகையிலான வடிகட்டிக் கம்பிகளைப் பொருத்தாமல் செயல்படும் உணவகங்கள் மீது அபராத தண்டனை நடவடிக்கை மேற்கொள்ளப் படுவ துடன் வர்த்தக லை சென்ஸ் அனுமதியும் நிராகரிக்கப்படும் என்று கிள் ளான் நகராண்மைக்கழகம் சம்பந்தப்பட்ட உண வகங்களுக்கு எச்சரிக்கை விடுத்துள்ளது. இந்த வடிகட்டிகளைப் பொரு த்தாமல் வர்த்தகம் செய்யும் உணவகங்களை ஒரு வாரத்திற்கு மூடுவதற்கும் சம்பந்தப்பட்ட கழகம் திட்டமிட்டு வருவதாக, அதன் உணவுப் பாதுகாப்பு, தரக் கட்டுப்பாட்டுப் பிரிவின் தலைவர் ஏ.ஜி.மஸ்லான் செய்தியாளர் களிடம் கூறினார். மேற்பட்ட விவகாரம் தொடர் பாகக் கடந்த இரண்டு மாதங்களாக மேற்கொள்ளப்பட்ட நடவடிக்கைகள் தொடர்பில் 637 உணவகங்களில் வடிகட்டிகள் பொருத்தப்பட்டிருந்தது காணப்ப ட்டபோதிலும், அவை முறையாகச் செயல்படும் வகையில் அமைக்கப்படவில்லை என்று அறிய வந்துள்ளதாக அவர் குறிப் பிட்டார். மேலும், பெரும்பாலான வடிகட்டிகள் உடைந்து பழுதடை ந்த நிலையில் இருந்ததாகவும் இன்னும் சில உணவகங்களில் பொருத்தப்பட்ட வடிகட்டிகள் எண்ணெய்க் கொழுப்பு கலந்த கழிவுப் பொருட்களை வெளி யேற்ற இயலாத அளவுக்கு சிறிய அளவில் அமைக்கப்பட்டிருந் ததைக் காண நேர்ந்ததாகவும் தெரி வித்த அவர், இதன் தொடர்பில் முறையாகச் செயல்படாத சில உணவகங்களை மூட உத்தரவு பிறப்பிக்கப்பட்டதாகவும் மேலும் சில உணவகங்களுக்கு அபராத தண்டனை விதிக்கப்பட் டதாகவும் அவர் தெரிவித்தார். அண்மையில் மேற்கொள்ளப் பட்ட சோதனை நடவடிக்கை தொடர்பில், எம்பிகே-வின் துணைச் சட்டத்தின் கீழ் மேற் பட்ட உணவகங்களுக்கு தலா 1,000 வெள்ளி அபராதம் விதிக் கப்பட்டதாகவும் ஒரு சில உணவகங்கள் அபராதத் தொகை யைக் குறைக்க மேற்கொண்ட மேல்முறையீடு விண்ணப்பமும் நிரா கரிக்கப்பட்டதாக அவர் சுட்டிக் காட்டினார்.


என்னைப் போலவே மாறிவிட்டார் வேத மூர்த்தி. தற்காத்துப் பேசினார் துன் மகாதீர்.

புத்ராஜெயா,

அனைவருக்கும் கடந்த காலம் ஒன்று இருந்துள்ளது. அம்னோவில் நான்  இருந்த போது எனக்கும்  கடந்த காலம் இருந்துள்ளது. பிரதமர் துறை அமைச்ச ராக இருக்கும் வேதமூர்த்திக்கும் கடந்த காலம் இருந்துள்ளது. ஆனால், அவர் என்னைப்போலவே மாறிவிட்டார் என்று ஐசெர்ட் விவகாரத்தில் பெரும் சர்ச்சைக்கு ஆளாகியுள்ள அமைச்சர் வேதமூர்த்தியை பிரதமர் துன் டாக்டர் மகாதீர் முகமட் நேற்று தற்காத்துப் பேசினார்.

Read More: Malaysia Nanban Tamil Daily on 23.11.2018


தியான்  சுவா குற்றவாளி!

போலீஸ் அதிகாரியை அவமதித்துப் பேசியதற்காக பத்து தொகுதி நாடாளுமன்ற உறுப்பினர் தியான் சுவா நேற்று குற்றவாளி என தீர்ப்பளிக்கப்பட்டு வெ.3,000 அபராதம் விதிக்கப்பட்டது. இதன் வழி, நாட்டின் அடுத்த பொதுத்தேர்தலில் போட்டியிடும் தகுதியை அவர் இழந்துள்ளார். பி.கே.ஆர். உதவித் தலைவருமான தியான் சுவா அபராதத் தொகையைச் செலுத்தத் தவறினால் மூன்று மாதங்கள் சிறைத்தண்டனையை அனுபவிக்க வேண்டும் என செஷன்ஸ் நீதிமன்ற நீதிபதி யாஸ்மின் அப்துல் ரசாக் கூறினார். அபராதத் தொகை 2,000 வெள்ளிக்கும் மேல் போனதால் அடுத்த பொதுத் தேர்தலில் போட்டியிடும் தகுதியை அவர் இழந்துள்ளார். எனவே, அந்த அபராதத் தொகையைக் குறைப்பதற்கு தாங்கள் மேல்முறையீடு செய்யப்போவ தாக தியென் சுவாவின் வழக்கறிஞர் லத்தீபா கோயா தெரிவித்தார். மூன்றாண்டுகளுக்கு முன்பு, ஏப்ரல் 14-ஆம் தேதி ஏ.சின்னப்பா என்ற போலீஸ் துணை சூப்ரிண்டெண்டனுக்கு எதிராக அவமதிக்கும் வார்த்தைகளை உச்சரித்த காரணத்திற்காக பினல் கோட் பிரிவு 509-இன் கீழ் தியென் சுவா குற்றஞ்சாட்டப்பட்டார். இங்குள்ள அமாண்டா தங்கும் விடுதியில் அவர் அவ்வாறு நடந்து கொண்டார். குற்றஞ்சாட்டபட்டுள்ளவர் ஒரு நாடாளுமன்ற உறுப்பினர். ஒரு தலைவர். அவருக்கு ஆதரவாளர்கள் இருக்கின்றனர். அவர் இதுபோன்று மீண்டும் நடந்து கொள்ளாமல் இருப்பதை உறுதி செய்யும் பொருட்டு கூடுதல் தண்டனை வழங்கும்படி அரசு தரப்பு துணை வழக்கறிஞர் சுஹைமி இப்ராஹிம் தெரிவித்தார். போலீஸ் அதிகாரியை அவமதித்ததாக தியென் சுவா குற்றஞ்சாட்டப்படுவது இது இரண்டாவது முறையாகும். இதற்கு முன்பு, 2017 டிசம்பர் 11-ஆம் தேதி நாடாளுமன்ற கட்டட நுழைவாயிலில் போலீஸ் அதிகாரி ரொஸ்யாடி அனுவாரை அவர் அவமதிக்கும் வகையில் பேசியிருக்கிறார்.அப்போது, மேல் முறையீட்டின் வழி அவருக்கான அபராதத் தொகை வெ.2,000-மாகக் குறைக்கப்பட்டு ஆறு மாத சிறைத்தண்டனை தள்ளி வைக்கப்பட்டது.


கிள்ளான் அரசு மருத்துவமனையில் நாற்காலிகள் பற்றாக்குறையா?

(ம.யோகலிங்கம்) கிள்ளான்,

சிகிச்சை நேரத்திற்கு காத்திருக்கும்  வெளிநோயாளிகள் இங்குள்ள அரசு  மருத்துவமனையில் போதிய   இருக்கைகள் இன்றி அவதிப்படுவதாக தெரிய வருகிறது. கிள்ளான்  தெங்கு அம்புவான் ரஹிமா மருத்துவமனையின் எலும்பு  சிகிச்சைப்  பிரிவில்  வெளிநோயாளிகள்  இந்த பிரச்சினையை   எதிர் நோக்கி வருவதாக புகார் எழுந்துள்ளது.

Read More: Malaysia Nanban Tamil Daily on 22.6.2018


ஊழல் வழக்கு குற்றத்தை மறுத்த  சமூக மேம்பாட்டு இயக்குநர்

அலோர் ஸ்டார், பாலர்பள்ளியின் உணவு ஏற்பாட்டு குத்தகை விவகாரத்தில் வெ.159,053.22 காசுகையூட்டை பெற்றதாக சமூக மேம்பாட்டு துறையின் இயக்குநர் மீது சுமத்தப்பட்ட குற்றத்தை இங்குள்ள செஷன்ஸ் நீதிமன்றத்தில் அவர் மறுத்துள்ளார்.குத்தகையை குறிப்பிட்ட நபருக்கு வழங்க முகமட் அட்னான் முகமட் டவூட் (வயது 54) இரு முறை கையூட்டு பெற்றுள்ளதாக குற்றம் சாட்டப்பட்டது. நீதிபதி அஸ்மான் அபு ஹாசான் முன்னிலை வாசிக்கப்பட்ட குற்றப் பத்திரிகையை முகமட் அட்னான் மறுத்தார்.முதல் குற்றத்தை அவர் கடந்த 2016ஆம் ஆண்டு டிசம்பர் மாதம் 14ஆம் தேதி அலோர் ஸ்டார் மேபேங் வங்கியில் புரிந்துள்ளார். பால் மாவு, சாக்லெட் குடிபானம் ஆகியவற்றை பாலர்பள்ளிக்கு விநியோகம் செய்ய குறிப்பிட்ட நிறுவனத்திற்கு குத்தகையை வழங்குவதற்காக வெ.73 ஆயிரத்தை கையூட்டாக ஷா நிசாம் ஹலிமிடமிருந்து பெற் றுள்ளார். அடுத்த குற்றத்தை அதே வங்கியில் கடந்த ஆண்டு ஜனவரி மாதம் 7ஆம் தேதி புரிந்துள்ளார். பாலர்பள்ளிகளுக்கு உணவு பொருட்களை விநியோகம் செய் வதற்கான குத்தகையை அதே நபருக்கு வழங்கியதற்காக வெ.86,053.22 காசை லஞ்சமாக முகமட் அட்னான் பெற்றுள்ளார்.இவர் மீது சுமத்தப்பட்ட குற் றம் நிரூபிக்கப்பட்டால் லஞ்சத் தொகையிலிருந்து 5 மடங்கு அபராதத் தொகையும் 20 ஆண்டுகள் சிறை தண்டனையும் விதிக்கப்படலாம். முகமட் அட்னான் வெ.80 ஆயிரம் ஜாமின் தொகையில் விடுவிக்கப்பட்டுள்ளார். இந்த வழக்கின் மேல் விசாரணை வரும் ஜூலை மாதம் 31ஆம் தேதிக்கு ஒத்திவைக்கப்பட்டுள்ளது.


கழிவு ஆலையில் தீ!

நேற்று காலை ஜொகூரின் துவாசிலுள்ள கழிவு ஆலையொன்றில் ஏற்பட்ட மிகப் பெரிய தீ சம்பவத்தால் சிங்கப் பூரில் மட்டுமின்றி ஜொகூரின் கோத்தா இஸ் கண்டார் பகுதியிலும் அந்த தீ சம்பவத்தை காணமுடிந்தது. மலேசிய எல்லைக்கு நெருக்கமான துவாசில் அந்த ரசாயன கழிவு ஆலையில் ஏற்பட்ட தீயை கட்டுப்படுத்த சுமார் 200 குடிமை தற்காப்பு வீரர்கள் போராடியதாக கூறப்பட்டது. அந்த சம்பவம் உடனடியாக முக நூலில் பரவிய வேளையில் சிங்கப்பூர் குடிமை தற்காப்பு படையும் தனது முகநூலில் வெளியிட்டது. அச்சம்பவத்தால் அந்த ஆலையில் பெரும் பகுதி சேதமடைந்த வேளையில் நேற்று மாலை தீ முற்றாக அணைக்கப்பட்டதாக கூறப்பட்டது. அச்சம்பவத்தில் தீயணைப்பாளர் ஒருவர் சோர்வடைந்ததோடு மருத்துவமனைக்கு கொண்டு செல்லப்பட்டார்.


லண்டன் தீ விபத்து.... தீவிரவாதிகளின் சதி? - தீவிரமாகும் விசாரணை

இங்கிலாந்து நாட்டின் தலைநகரான லண்டனின் மத்தியப் பகுதியிலுள்ளது லாண்கேஷ்டர் வெஸ்ட் எஸ்டேட். இங்கு கிரான்ஃபெல் டவர் என்ற அடுக்கு மாடிக் குடியிருப்பு உள்ளது. இதில், நேற்று அதிகாலை 1 மணி அளவில் தீ விபத்து ஏற்பட்டது. இரண்டாவது மாடியில் பற்றிய தீ சிறிது நேரத்திலேயே கட் டடம் முழுக்கப் பரவியதால், குடியிருப்புவாசிகளில் பலர் கட்டடத்தினுள் சிக்கிக் கொண்டனர். இந்த அடுக்குமாடிக் குடியிருப்பில் வசித்துவந்தவர்களில் பெரும்பாலானோர் முஸ்லிம்கள். எனவே, அதிகாலை ரம்ஜான் நோன்பு அனுசரிக்கும் முன் உணவு எடுத்துக்கொள்ள எழுந்திருந்தனர். அந்த நேரத்தில், தீ பற்றியதால் மற்றக் குடியிருப்புவாசிகளையும் எழுப்பி தப்ப வைக்க முயன்றனர். ஆனால், அதற்குள் தீ முழுமையாகப் பற்றிக் கொண் டதால், கட்டடத்தின் உள்ளே பலரும் சிக்கிக் கொண்டனர். தப்பிக்க முடியாத சூழ்நிலையில் மாட்டிக்கொண்டவர்கள் தங்கள் குழந்தைகளை மாடிகளின் ஜன்னல் வழியாக வெளியே வீசியெறிந்த பரிதாபக் காட்சிகளும் அரங்கேறின. மேலும் சிலர், வீட்டிலிருந்த துணிகளையே பாராசூட்டைப்போல் பயன் படுத்தி கட்டடத்தைவிட்டு தப்பினர். இந்தத் தீ விபத்தில் பலியானவர்களின் எண்ணிக்கை 17ஆக உள்ளது. 80-க்கும் மேற்பட்டோர் படுகாயமடைந்துள்ள நிலையில், 18 பேர் மிகவும் மோசமான நிலையில் சிகிச்சை பெற்று வருகின்றனர். இன்னும் கட்டடத்தின் உள்ளே சிக்கிக் கிடக்கும் 500-க்கும் மேற் பட்டோரின் நிலை கேள்விக்குறியாகவே உள்ளது. 1974 ஆம் ஆண்டு கட்டப்பட்ட இந்தக் கட்டடம் கடந்த ஆண்டில்தான் 90 கோடி ரூபாய் மதிப்பில் மறுபுனரமைப்பு செய்யப்பட்டுள்ளது. முன்னெச்சரிக்கை வசதிகள் குறித்து ஏற்கெனவே லண்டன் பத்திரிகைகள் பல முறை எச்சரிக்கை விடுத்துள்ளன. 24 தளங்களைக் கொண்டுள்ள இந்தக் கட்டடம் விதிகளை மீறி கட்டப்பட்ட கட்டடமாக இருக்குமோ என்ற சந்தேகம் எழுந்துள்ளது. தொடர்ந்து 2 நாள்களாக தீ எரிந்த நிலையில், இந்த 24 மாடி கட்டடம் எந்த நேர மும் இடிந்து விழக்கூடும் என்ற அபாய நிலையில் உள்ளது. தற்போது பாதுகாப்புக் கருதி அருகிலுள்ள கட்டடங்களில் இருந்தும் மக்கள் அப்புறப்படுத்தப் பட்டுள்ளனர். 250-க்கும் மேற்பட்ட தீயணைப்பு வீரர்கள் தீயைக் கட்டுக்குள் கொண்டுவர போராடிக்கொண்டுள்ளனர். 40-க்கும் மேற்பட்ட தீயணைப்பு வாகனங்கள் தீயை அணைக்கும் பணியில் ஈடுபட்டுள்ளன. தீ விபத்தில் சிக்கி இறந்துபோனவர்களின் எண்ணிக்கை இன்னும் அதிகரிக்கும் என்று வரும் தகவல்கள் அனைவரையும் பதைபதைக்க வைக்கிறது. இந்த நிலையில், 12 மணி நேர போராட்டத்துக்குப் பிறகு 11-வது மாடியிலிருந்து 70 வயது முதியவர் ஒருவர் காப்பாற்றப்பட்டுள்ளது பலரையும் ஆச்சர்யத் துக்குள்ளாக்கி இருக்கிறது. இந்தக் குடியிருப்பில் வசிப்பவர்களை அவர்களது உறவினர்கள் எளிதில் தொடர்புகொள்ள வசதியாக 08000961233 என்ற தொலைபேசி எண்ணைக் காவல்துறை அறிவித்துள்ளது. 27 மாடிகளும் முழுமையாக எரிந்துபோனதால், அந்தப் பகுதி முழுவதும் புகைமூட்டமாகக் காணப்படுகிறது. எனவே, அந்தப் பகுதியில் போக்குவரத்துத் தடை செய்யப்பட்டுள்ளது. லண்டன் நகரம் இங்கிலாந்து நாட்டின் பொருளாதாரப் பலமாக இருக்கும் சூழலில், இந்தத் தீ விபத்து எப்படி ஏற்பட்டது என் பதற்கான விடை தற்போது வரை கிடைக்கவில்லை. விதியை மீறி கட்டப்பட்டுள்ளதா என்ற சந்தேகம் ஒரு பக்கம் உள்ள நிலையில், இது தீவி ரவாதி களின் சதிவேலையாக இருக்குமோ என்ற சந்தேகமும் எழுந்துள்ளது. விபத்தின் பின்னணியில் அரசியல் காரணங்கள் ஏதேனும் இருக்கின்றனவா என்றக் கண்ணோட்டத்திலும் லண்டன் காவல்துறை விசாரணை செய்து வரு கிறது!


வெள்ளத்தில் மூழ்கியுள்ள ஆஸ்திரேலியா!

ஆஸ்திரேலியாவில் ஏற்பட்டுள்ள வெள்ளத்தில் சிக்கி ஆயிரக்கணக்கான பொதுமக்கள் பாதிக்கப்பட்டுள்ளனர். லிஸ்மோர், மெல்போர்ன், பிரிஸ்பென் நகரங் கள் வெள்ளத்தால் கடுமையாக பாதிக்கப்பட்டுள்ளதாக ஆஸ்திரேலியா பிரதமர் மல்காம்டர்ன்புல் தெரிவித்துள்ளார். நியூசவுத்வேல்ஸ் பகுதியில் ஏற்பட் டுள்ள வெள்ளத்தில் சிக்கி 2 பெண்கள் உயிரிழந்துள்ளதாகவும் அவர் கூறியுள்ளார். வெள்ளம் சூழ்ந்துள்ள பகுதிகளில் வசிப்பவர்கள் பாதுகாப்பாக இருக்க வேண்டும் எனவும் அவர் கேட்டுக்கொண்டுள்ளார். அதேபோல நியூசவுத்வேல்ஸ், தெற்கு பிரிஸ்பென் போன்ற பகுதிகளில் மீட்பு படைகள் 24 மணி நேரமும் தயாராக உள்ளதாகவும் பாதுகாப்பு அதிகாரிகள் கூறியுள்ளனர். வெள்ளத்தில் சிக்கியுள்ள மக்களுக்கு குடிநீர், உணவு போன்றவை வழங்கப்பட்டு வருவதாகவும் அவர்கள் தெரிவித்துள்ளனர்.


ராக்கெட் நெருப்புல என் வயிறெல்லாம் குளிர்ந்திருச்சு!” ’நாசா’ தமிழன் ரிஃபாத் ஷாரூக்கின் தாய்

“அவனோட அப்பா இறந்தப்போ, எனக்கு உலகமே காலுக்குக் கீழ நழுவுனாப்புல இருந்துச்சு. இன்னைக்கு உலகத்துலேயே சந்தோஷமான அம்மா நான்தான்னு தோணுது" - முகமெல்லாம் பூத்துக்கிடக்கிறது மகிழ்ச்சி ஷகிலாபானுவுக்கு. 'நாசா' நடத்திய போட்டியில் தேர்ந்தெடுக்கப்பட்டு சமீபத்தில் விண்ணில் ஏவப்பட்ட 'கலாம் சாட்' என்ற செயற்கைக்கோளை உருவாக்கிய தமிழக மாணவர் ரிஃபாத் ஷாரூக்கின் தாய். 'ஸ்பேஸ் கிட்ஸ் இந்தியா' என்ற அமைப்பு மாணவர்களுக்கு விண்வெளி அறிவியல் குறித்த பயிற்சியை அளித்துவருகிறது. அந்த அமைப்பைச் சேர்ந்த ஏழு இளைஞர்கள் சேர்ந்து, 'நாசா' வருடந்தோறும் நடத்தும் 'க்யூப்ஸ் இன் ஸ்பேஸ்' போட்டிக்காக உருவாக்கிய உலகின் எடை குறைந்த செயற்கைக் கோளான 'கலாம் சாட்', ராக்கெட் மூலம் விண்ணில் பாய்ந்திருக்கிறது. இதன் உருவாக்க ஐடியா ரிஃபாத் ஷாரூக்குடையது. கரூர் மாவட்டம், பள்ளப்பட்டியைச் சேர்ந்த 18 வயது இளைஞரான ரிஃபாத்தின் தாய்க்கு, தனது மகனின் ஐடியா நாசாவின் கதவைத் தட்டி விண்ணை அடைந்திருக்கும் பெருமிதம் குரலில் வழிகிறது. ''எனக்கு இவன் ஒரே பையன். என் கணவர் முகமது ஃபரூக் ஆந்திராவில் சயின்டிஸ்டா இருந்தார். ஆனா பெரிய வசதி இல்லை. 'அப்பா மாதிரியே நானும் சயின்டிஸ்ட் ஆகணும்'னு என் பையன் சொல்லி, எதையாச்சும் கழட்டி மாட்டிட்டே இருப்பான். ரெண்டு வருஷத்துக்கு முன்னாடி என் கணவர் திடீர்னு இறந்துபோயிட்டார். என் பையனை நல்லா படிக்க வெச்சு வேலைக்கு அனுப்புறது எனக்கு வாழ்நாள் கனவாச்சு. ஆனா அவன் விஞ்ஞானி ஆகணும்னு அதுலேயே ஆர்வமா இருந்தான். அதுக்கு எவ்வளவு தூரம் போகணும், போராடணும்னு எனக்கு பயம். அதனால, 'அந்த ஆர்வத்தை எல்லாம் சைடா வெச்சுக்கிட்டு, முதல்ல படிப்பை முடிடா'னு சொல்லிக்கிட்டே இருந்தேன். இந்த வருஷம்தான் பனிரெண்டாவது முடிச்சான். 750/1200 மார்க்தான் எடுத்திருந்தான். எனக்கு சோர்வாகிடுச்சு. இன்ஜினீயரிங் படிக்கச் சொன்னேன். பி.எஸ்சி., ஃபிஸிக்ஸ்ல சேர்ந்தான். 'என்ன இவன் இப்படிப் பண்ணுறானே'னு ஆயிருச்சு. இப்போ அவன் உருவாக்கின செயற்கைக்கோள் விண்ணுல பாய்ந்த நிமிஷம், 'நம்ம மகன் கனவைக் கலைக்கப் பார்த்தோமே'னு சந்தோஷக்கு நடுவுல குற்றஉணர்ச்சியும் என்னைக் குத்தித்தான் பார்த்துச்சு. ராக் கெட் கிளம்புன நொடி, அந்த நெருப்புல என் வயிறெல்லாம் குளிர்ந்துபோச்சு. இனி அவன் மேல 100% நம்பிக்கை வெச்சு, அவன் லட்சியத்துக்குத் துணையா இருப்பேன்'' என்கிறார் கண்ணீர் துடைத்து. ரிஃபாத் ஷாரூக்கிடம் பேசினோம். ''எங்கம்மா முகத்துல இந்த சந்தோஷத்தைப் பார்க்கிறது, ஸ்பேஸுக்குப் போன மாதிரி இருக்கு'' என்று சிரித்தவர், '' 'ஸ்பேஸ் கிட்ஸ் இந்தியா' அமைப்பின் ஹெட் ஸ்ரீமதி கேஷன் மேம்க்கு நிறைய நன்றி சொல்லணும்'' என்று அவரைக் கைகாட்டுகிறார். " 'நாசா'வின் போட்டியில் கலந்துகொள்ள ரிஃபாத்தையும் சேர்த்து ஏழு மாணவர்கள் களத்தில் இறங்கினப்போ, 'இதெல்லாம் நடக்கிற விஷயமா?', 'இந்தப் பொடி பசங்கள வெச்சிட்டு செயற்கைக்கோள் விட முடியுமா?'னு பலரும் கேலி பேசினாங்க. அந்தக் கேலிகளை உரமாக்கி, நம்பிக்கை பயிர் வளர்த்து இன்னைக்கு சாதிச்சிருக்கோம். இந்த செயற்கைக்கோள் உலகிலேயே மிகவும் குறைந்த எடை கொண்ட செயற்கைக்கோள். இது வளி்மண்டலத்தில் உள்ள கதிரியக்க பாதிப்புகளை கணக்கிடும். இந்த ஐடியா ரிஃபாத்துடையதுதான் என்றாலும், ஒவ்வொரு பார்ட்ஸையும் ஏழு பேரும் பிரிச்சு வடிவமைச்சாங்க. இந்தியா புக் ஆஃப் ரெக்கார்டு, அசிஸ் வேர்ல்டு ரெக்கார்டு, ஆசிய அளவிலான ரெக்கார்டுனு இந்த செயற்கைக்கோள் எங்களுக்குப் பல விருதுகளை வாங்கிக்கொடுத்திருக்கு. கின்னஸ், லிம்கா சாதனைகளுக்கும் இதை அனுப்பி இருக்கோம். ஃபாத் ப்ளஸ் டூவில் 750/1200 மார்க் எடுத்ததுக்கு வருந்தினப்போ, 'நல்லதுன்னு நினைச்சுக்கோ. தமிழ்நாட்டுப் பெற்றோர்களுக்கு எல்லாம் நீ ஒரு முன் னுதாரணமா இருக்கப்போற. பிள்ளைகளை மார்க் ரேஸில் ஓடவைக்கும் அவங்களுக்கு, மார்க் கம்மியா எடுத்த ஒரு மாணவன் விண்வெளிக்கு செயற் கைக்கோள் அனுப்பின சாதனை பாடமா இருக்கும்; மதிப்பெண்களுக்கும் அறிவுக்கும் சம்பந்தமில்லைனு அவங்க உணரட்டும்'னு சொல்வேன். அதை இப்போ உணர்த்திட்டான் ரிஃபாத்'' என்றார் உற்சாகமாக.


புரோஸ்டேட் புற்றுநோய் - முன்கூட்டியே கண்டறிவது மட்டுமே பாதுகாப்பு

புரோஸ்டேட் புற்றுநோய்

முன்கூட்டியே பதிந்து கொள்வீர் - விமான பயணத்திற்காக அல்ல, மருத்துவருடன் அடுத்த கட்ட சந்திப்பிற்காக.

சிறுநீர் கழிப்பது சீராக இல்லையா, பலவீனமாக உள்ளதா, தடைபடுகிறதா இரவு நேரங்களில் அடிக்கடி சிறுநீர் கழிக்க வேண்டிய சங்கடமான நிலையா? மொத்தத்தில்  சிரமங்களுடன் சிறுநீர் கழிக்க வேண்டிய சங்கடமான நிலையா ஒன்றை கவனத்தில் எடுத்துக்கொள்ளுங்கள். ஒரு வேளை  இவை அனைத்தும் புரோஸ்டேட் புற்றுநோய்க்கான அறிகுறியாக இருக்கலாம். பெரும்பாலான மலேசிய ஆடவர்கள் தங்களின் இந்த பாதிப்பு குறித்து இறுதிக் கட்டத்தில்தான்  அறிகின்றனர்.

ஒரு நற்செய்தி என்னவென்றால்,  புரோஸ்டேட் புற்றுநோய் முற்றிலும் குணப்படுத்தக்கூடியது. நோய்களுக்கான அறிகுறிகளை முன்கூட்டியே  கண்டறிந்து உரிய மருத்துவ சிகிச்சை பெற்றுக் கொண்டால் 95%  குணமடைய சாத்தியமுண்டு.

ஆனால் நீங்கள் அவசியம் துரிதமாக செயல்பட வேண்டும். இன்றே இப்போதே தயவு செய்து உங்கள் மருத்துவரை அழைத்து சந்திக்கும்  ஏற்பாட்டை செய்யுங்கள்.


ஜெயலலிதாவை சிங்கப்பூர் ஆழைத்துச் செல்ல முடியுமா?

தமிழக முதல்வர் ஜெயலலிதாவிற்கு சிகிச்சை அளிக்க சிங்கப்பூரில் இருந்து மருத்துவர்கள் நேற்று அப்போலோ வந்துள்ளனர். சிகிச்சைக்காக சிங்கப்பூர் அழைத்து செல்லும் நிலையில் ஜெயலலிதா உடல்நிலை உள்ளதா? என்று பரிசோதனை செய்துள்ளதாக தகவல்கள் வெளியாகியுள்ளன. தமிழக முதல்வர் ஜெயலலிதா கடந்த மாதம் 22ஆம் தேதி உடல்நலக் குறைவு காரணமாக அப்போலோ மருத்துவமனையில் அனுமதிக்கப்பட்டார். லண்டனிலிருந்து சிறப்பு மருத்துவர் வரவழைக்கப்பட்டு சிகிச்சை மேற்கொள்ளப்பட்டன. அதனைத் தொடர்ந்து டில்லியிலிருந்து எய்ம்ஸ் மருத்துவர்கள் முதல்வரின் உடல் நிலையை பரிசோதித்தனர். இன்று வரை அவருக்கு மருத்துவமனையில் சிகிச்சை அளிக்கப்பட்டு வருகிறது. சிங்கப்பூர் பெண் மருத்துவர்கள் சிகிச்சை: இந்த நிலையில் ஜெயலலிதாவுக்கு பிசியோதெரபி சிகிச்சை அளிப்பதற்காக சிங்கப்பூரில் உள்ள பிரபலமான மவுண்ட் எலிசபெத் மருத்துவமனையில் இருந்து 2 பெண் மருத்துவர்கள் நேற்று அப்பல்லோ வந்தார்கள். இரு வரும் பிசியோதெரபி அளிப்பதில் உலகப் புகழ் பெற்றவர்கள். ஜெயலலிதாவுக்கு இதுவரை அளிக்கப்பட்டு வந்த சிகிச்சை பற்றி அறிந்து அடுத்த கட்டமாக செய்ய வேண்டிய பயிற்சிகளை வழங்க உள்ளனர். அதன்படி அவர்கள் ஜெயலலிதாவை பரிசோதனை செய்து அப்போலோவிலேயே சிகிச்சை அளிக்க முடியுமா அல்லது சிங்கப்பூர் அழைத்து செல்ல வேண்டுமா என்பதை முடிவு செய்யவுள்ளதாக தகவல்கள் வெளியாகி யுள்ளன.


சிறைவைக்கப்பட்ட எம்எல்ஏக்கள் அனைவரும் ஓபிஎஸ் பக்கம் வருவார்கள்!

அதிமுக கட்சியும், இரட்டை இலை சின்னமும் ஒற்றுமையாக இருக்க வேண்டும் என்பதற்காகவே ஓபிஎஸ் தலைமையை நாடி வந்ததாக அமைச்சர் மாஃபா பாண்டியராஜன் கூறியுள்ளார். விடுதிகள், பண்ணை வீடுகளில் சிறை வைக்கப்பட்டுள்ள அனைத்து எம்எல்ஏக்களும் ஓ.பன்னீர் செல்வத்தின் தலைமையை ஏற்று வருவார்கள் என்றும் அவர் தெரிவித்துள்ளார். அதிமுகவில் சசிகலா அணி, ஓபிஎஸ் அணி என பிரிந்துள்ளது. நாளுக்கு நாள் ஓபிஎஸ் பக்கம் வருபவர்களின் எண்ணிக்கை அதிகரித்துள்ளது. இதுநாள்வரை எம்எல்ஏக்கள், முன்னாள் எம்எல்ஏக்கள் வந்தனர். தொடர்ந்து ராஜ்யசபா உறுப்பினர்கள், லோக்சபா உறுப்பினர்கள் வந்து ஆதரவை தெரிவித்தனர். இன்று பள்ளிக்கல்வித்துறை அமைச்சர் மாஃபா பாண்டியராஜன் நேரில் வந்து ஆதரவு தெரிவித்துள்ளார். மாஃபா பாண்டியராஜன் மிகப்பெரிய ரோஜா பூங்கொத்து கொடுத்து ஓ.பன்னீர் செல்வத்திற்கு ஆதரவு தெரிவித்தார். இதற்கு பொன்னாடை போர்த்தி வரவேற்பு தெரிவித்தார். தொண்டர்கள் மத்தியில் பேசிய மாஃபா பாண்டியராஜன், வாக்காளர்களிடம் வாக்கு கேட்க நிற்கும் போது அனைவரும் விரும்புவது ஜெயலலிதா விரும்பிய ஒற்றுமையைத்தான். அந்த ஒற்றுமை காக்க வேண்டும் என்பதற்காகவே இங்கு வந்தேன் என்றார். தொடர்ந்து பேசிய அவர், நான் மட்டுமல்ல, தொடர்ந்து சிறை வைக்கப்பட்டுள்ள எம்எல்ஏக்களும், அனைத்து அமைச்சர்களும் ஓ.பன்னீர் செல்வத்தின் தலைமையை ஏற்று வருவார்கள் என்று கூறினார். அதிமுக என்னும் எஃகு கோட்டையில் என்றைக்கும் பிளவு ஏற்படாது என்று கூறிய அவர், கட்சியை பிளக்க வேண்டும் என்ற திமுகவின் கனவு நனவாகப் போவதில்லை என்றார். மாஃபா பாண்டியராஜனை வரவேற்று பேசிய முதல்வர் ஓ.பன்னீர்செல்வம், நாம் நடத்தும் தர்மயுத்தத்திற்கு வலுசேர்க்க வந்து இணைந்துள்ளார் மாஃபா பாண்டியராஜன் என்று கூறினார். இது இளைஞர்களின், மாணவர்களின் ஒட்டு மொத்த கருத்தாக உள்ளது. இன்னும் அங்கிருந்து அனைத்து எம்எல்ஏக்களும் ஒன்றாக இணைந்து நம் பக்கம் வருவார்கள் என்றார். இதற்கு அச்சாரம் சேர்க்கும் வகையில் உள்ளது. அம்மாவின் ஆன்மா தான் நம்மை இயக்குகிறது. மக்கள் புரட்சியை உருவாக்கியுள்ளது. அந்த புரட்சிக்கு வித்திடும் வகையில் வந்து இணைந்த அனைவரைக்கும் கோடான கோடி நன்றி என்று கூறியுள்ளார் ஓ.பன்னீர் செல்வம்.


16ஆவது மாடியிலிருந்து தூக்கி வீசப்பட்ட நாற்காலியால்  சிறுவன் மரணம்

(ஆர். குணா)

கோலாலம்பூர், ஜன. 16-

16ஆவது மாடியில் இருந்து தூக்கி வீசப்பட்ட நாற்காலி விழுந்து 15 வயது மாணவர் சதீஷ் சம்பவ இடத்திலேயே மரணமடைந்தார்.இச்சம்பவம் நேற்று இரவு 8 மணியளவில் பந்தாயில் உள்ள ஸ்ரீ பந்தாய் அடுக்குமாடி குடியிருப்பில் நிகழ்ந்தது.சதீஷ் த/பெ சத்தியசீலன் தன் தாயுடன் கடைக்கு சென்று கொண்டிருந்தார். அப்போது மேல் மாடியில் இருந்து நாற்காலி ஒன்று சதீஷ் மீது விழுந்தது.

தலையில் பலத்த காயங்கள் ஏற்பட்ட சதீஷ் சம்பவ இடத்திலேயே மரணமடைந்தார் என்று சம்பவத்தை நேரில் பார்த்தவர்கள் கூறினர்.16 அல்லது 17ஆ வது மாடியில் இருந்து அந்த நாற்காலி தூக்கி வீசப்பட்டிருக்கலாம் என சந்தேகிக்கப்படுகிறது.


இந்தோனேசியவில் நள்ளிரவில் பயங்கர நிலநடுக்கம்: 82 பேர் உயிரிழப்பு!

இந்தோனேசியாவின் பாலி, லாம்போக் தீவுகளில் நள்ளிரவில் ஏற்பட்ட பயங்கர நிலநடுக்கத்தில் சிக்கி 82 பேர் உயிரிழந்துள்ளனர்.
இந்தோனேசியாவின் லாம்போக் தீவில் நேற்றிரவு பயங்கர நிலநடுக்கம் ஏற்பட்டது. வடக்கு கடலோர பகுதியில் 10 புள்ளி 5 கிலோமீட்டர் ஆழத்தில் ஏற்பட்ட இந்த நில அதிர்வு ரிக்டர் அளவில் 7 புள்ளிகளாக பதிவாகியுள்ளது. கடலுக்கு அடியில் 15 கிலோ மீட்டர் ஆழத்தில் நிலநடுக்கம் ஏற்பட்டதால் இந்தோனேசிய அரசு உடனடியாக சுனாமி எச்சரிக்கை விடுக்கப்பட்டு பின்னர் திரும்ப பெற பெற்றது.
பல வினாடிகள் நேரம் நீடித்த இந்த நிலநடுக்கத்தின் தாக்கம், பிரபல சுற்றுலாப் பகுதியான பாலித் தீவு, கிழக்கு ஜாவா உள்ளிட்ட பகுதிகளிலும் உணரப்பட்டது. இந்த நிலநடுக்கம் பல வினாடிகள் நேரம் வரை நீடித்தது. இதனால் கடலோர பகுதிகளில் பல இடங்களில் கட்டடங்கள் இடிந்து விழுந்தன. இந்த இடிபாடுகளில் சிக்கி இதுவரை 82 பேர் உயிரிழந்ததாக அந்நாட்டு ஊடகங்கள் தெரிவித்துள்ளன.
காயமடைந்த 100க்கும் மேற்பட்டவர்களுக்கு தீவிர சிகிச்சை அளிக்கப்பட்டு வருகிறது. இடிபாடுகளில் உள்ளவர்களை மீட்கும் பணி தீவிரமாக நடைபெற்று வருவதால், உயிரிழப்பு இன்னும் அதிகரிக்கலாம் என அஞ்சப்படுகிறது.


கொலை நடந்த அன்றே நால்வர் நாட்டை விட்டு வெளியேறினர்!

கிம் ஜோங் நாம் கொலைச் சம்பவ தொடர்பில் சந்தேகப் பேர் வழிகள் நால்வரை மலேசிய போலீசார் வேட்டை யாடி வருகின்றனர். இந்த சந்தேகப் பேர்வழிகள் அனைவரும் வடக்கொரியா நாட்டவர் என்று தேசியப் போலீஸ் படை துணைத்தலைவர் டான்ஸ்ரீ நூர் ரசிட் இப்ராஹிம் தெரிவித்தார். பிப்ரவரி 13இல் ஜோங் நாம் கொலையுண்ட அன்றே இந்த சந்தேகப்பேர்வழிகள் நாட்டை விட்டு வெளி யேறினர். கொலைச்சம் பவம் நிகழ்ந்த அன்றே இந்த நால்வரும் வெளி யேறினர் என்பது குறித்து நாங்கள் உறுதிப்படுத்த இயலும். அனைத்துலக போலீசார், இப்பிராந்தியத்தில் உள்ள இதர அமைப்புகளுடன் நாங்கள் ஒத்துழைத்து செயல்பட்டு வருகிறோம். நேற்று புக்கிட் அமானில் நடைபெற்ற செய்தியாளர் சந்திப்பில் டான்ஸ்ரீ நூர் ரசிட் இப் ராஹிம் இவ்விவரங்களை வெளியிட்டார். தேடப்பட்டுவரும் நான்கு சந்தேகப் பேர்வழிகளின் விவரம் பின்வருமாறு: பிப்ரவரி 4இல் 33 வயது ரி ஜி யியோன் மலேசியா வந்தார், 34 வயது ஹோங் சோன் ஹாக் ஜனவரி 31இல் வந்தார். பிப்ரவரி 7இல் 55 வயது ஒ ஜோங் கில்லும் பிப்ரவரி முதல் தேதி 57 வயது ரி ஜா நாமும் இந்நாட்டிற்கு வருகை தந்தனர். கிம் ஜோங் நாம் கொலை தொடர்பில் இதுவரை யில் நால்வர் கைதாகியுள்ளனர்.


ஜெ.வால் விரட்டப்பட்ட தேமுதிகவை அழைக்கும் புதிய அதிமுக!

ஜெயலலிதாவால் 2011 பொதுச்தேர்தலுக்குப்பின் கூட்டணியில் இருந்து விரட்டப்பட்டவர் தேமுதிக தலைவர் விஜயகாந்த். அவரை தற்போது நடை பெறவுள்ள ஆர்கே.நகர் இடைத்தேர்தலில் ஆதரவு அளிக்குமாறு டிடிவி.தினகரன் கேட்டுள்ளார். ஜெயலலிதா போட்டியிட்டு வெற்றி பெற்ற ஆர்.கே.நகர் இடைத்தேர்தலில் வரும் 12ஆம் தேதி இடைத்தேர்தல் நடைபெறுகிறது. இதில் ஓபிஎஸ் தரப்பு அதிமுக, சசிகலா தரப்பு அதிமுக, திமுக, தேமுதிக, எம்ஜிஆர் அம்மா தீபா பேரவை ஆகியோர் போட்டியிட உள்ளனர். சசிகலா தரப்பு அதிமுகவுக்கு பெரும் சவாலாக உள்ள இந்தத் தேர்தலில் அக்கட்சியின் சார்பில் சசிகலாவின் அக்காள் மகனான டிடிவி.தினகரன் வேட்பாளராக இன்று அறிவிக்கப்பட்டார். இதைத்தொடர்ந்து பேசிய அவர், இடைத்தேர்தலில் மதிமுக, பாஜக, தேமுதிக, மக்கள் நலக்கூட்டணி உள்ளிட்டக் கட்சிகள் ஆதரவு அளிக்க வேண்டும் என கேட்டுக்கொண்டார். தேதிமுக 2011ஆம் ஆண்டு பொதுத்தேர்தலில் அதிமுகவுடன் கூட்டணி வைத்ததது. அந்தத்தேர்தலில் அதிமுக அமோக வெற்றி பெற்று ஆளும் கட்சியாக பதவியேற்றது. அதைத்தொடர்ந்து இரண்டாம் இடம் பிடித்த தேமுதிக பிரதான எதிர்க்கட்சியாக சட்டசபைக்கு சென்றது. இதைத்தொடர்ந்து கூட்டணி கட்சிகளுக்குள் கருத்து வேறுபாடு ஏற்பட்டது. அதிமுக உறுப்பினர்களும் தேமுதிக உறுப்பினர்களும் சட்டசபையில் கடும் வாக்குவாதத்தில் ஈடுபட்டனர். விஜயகாந்த் வேட்டியை மடித்துக்கட்டி நாக்கை துருத்தி பல்லைக்கடித்ததெல்லாம் தனிக்கதை. இன்று வரை இரண்டு கட்சிகளும் கீரியும் பாம்புமாக உள்ளன. இந்நிலையில் ஜெ. மறைவுக்குப் பிறகு கட்சியை கைப்பற்றிய சசிகலா குடும்பத்தினர் ஆர்.கே.நகர் இடைத்தேர்தலில் அவர்களின் குடும்பத்தை சேர்ந்த தினகரனை வேட்பாளராக நிறுத்தியுள்ளனர். இரட்டை இலைச் சின்னத்தில்தான் போட்டியிடுவேன், 50 ஆயிரம் வாக்குகள் வித்தியாசத்தில் வெற்றி பெறுவேன் என பேசிய தினகரன், ஜெயல லிதாவால் விரட்டப்பட்ட விஜயகாந்தை இடைத்தேர்தலில் ஆதரவு கொடுக்கும்படி கேட்டுள்ளார். ஏற்கனவே ஜெயலலிதா எதிர்த்த திட்டங்களுக்கு கெல்லாம் தங்களின் மறைமுக ஆட்சி மூலம் ஒப்புதல் தெரிவித்து வரும் சசிகலா குடும்பம் தற்போது ஜெயலலிதா எதிர்த்தவர்களையெல்லாம் கூட்டு சேர்க்கும் முயற்சியில் இறங்கியுள்ளது அதிமுக தொண்டர்களிடையே அதிர்ச்சியை ஏற்படுத்தியுள்ளது.


உயர் பதவியை கைப்பற்றுவதற்காக  அல்ல எங்கள் போராட்டம்

கோலாலம்பூர்,

நாங்கள் அனைவரும் ஒன்றிணைந்து பக்காத்தான் ஹராப்பான் கூட்டணியை அமைத்து இருப்பது  உயர் பதவியை கைப்பற்றுவதற்காக  அல்ல. மாறாக, நாடு, மக்கள் நலன் பேணப்பட வேண்டும்.மக்களின் எதிர்காலம் உறுதி செய்யப்பட வேண்டும். அதற்கு மக்கள் எங்களுக்கு உதவ வேண்டும் என்று   அக்கூட்டணியின் தலைவர் துன் டாக்டர் மகாதீர் முகமட் ஒரு கவிதை வழி தமது வேண்டுகோளை விடுத்துள்ளார்.நாங்கள் நடத்தும் இந்தப் போராட்டம், எங்களுக்காகவோ,  உயர்  பதவியில் அம்வதற்காகவோ  நடத்தப்படும் போராட்டம் அல்ல. நாட்டு நலன், மக்கள் நலன் காக்கப்பட  வேண்டும். நமது நாட்டில் இனி ஜனநாயகம் இல்லை. அதற்கான  அடிப்படைகள் எல்லாம் அழிந்துவிட்டன.

Read More: Malaysia Nanban Tamil Daily on 13.4.2018


மாவீரர் தினத்தை அனுட்டிக்க மைத்திரி - மகிந்த கூட்டணி அனுமதிக்கவில்லை; அரச தகவல் திணைக்களம்!

கொழும்பு,

தமிழ் மக்களின் விடுதலைக்கான போராட்டத்தில தமது இன்னுயிரை நீத்த மாவீரர்களை நினைவுகூருவதற்கு மைத்திரி - மஹிந்த தலைமையிலான அரசாங்கம் ஒருபோதும் அனுமதிவழங்கவில்லை என்று அறிவிக்கப்பட்டுள்ளது.அக்டோபர் 26 ஆம் திகதி அதிபர் மைத்ரிபால சிறிசேனாவினால் அதிரடியாக மகிந்த ராஜபக்சே பிரதமராக நியமிக்கப்பட்டதை அடுத்து மைத்திரி - மகிந்த அரசாங்கத்தின் அரச தகவல் திணைக்களத்தின் பணிப்பாளராக நியமிக்கப்பட்ட நாலக்க களுவெவ நேற்று வெளியிட்டுள்ள அவசர செய்திக்குறிப்பிலேயே இந்த தகவல் தெரிவிக்கப்பட்டிருக்கின்றது.

தமிழ் மக்களின் விடுதலைக்கான போராட்டத்தில தமது இன்னுயிரை நீத்த மாவீரர்களைகௌரவிக்கும் வகையில் ஒவ்வொரு வருடமும் நவம்பர் 27 ஆம் திகதி அனுட்டிக்கப்படும் மாவீரர் தினத்தை இம்முறை தமிழர் தாயகமான வடக்கு கிழக்கில் பெரும் எடுப்பில் அனுட்டிப்பதற்குஏற்பாடுகள் முன்னெடுக்கப்பட்டு வருகின்றன.

நவம்பர் 21 ஆம் திகதி புதன்கிழமை தாக்கல் செய்யப்பட்ட இந்த வழக்கை நவம்பர் 23 ஆம் திகதி வெள்ளிக்கிழமை விசாரணைக்கு எடுத்திருந்த யாழ்நீதவான் சதீஸ்கரன், நிபந்தனையுடன் கோப்பாய் துயிலும் இல்லத்திற்கு எதிரில் மாவீரர் தினத்தைஅனுட்டிக்க அனுமதி வழங்கினார்.இதற்கமைய தமிழீழ விடுதலைப் புலிகளை அடையாளப்படுத்தும் எந்தவொருஅடையாளங்களையும், தனித் தமிழீழ வரைபடத்தையும் காட்சிப்படுத்தக் கூடாது என்று உத்தரவிட்ட நீதவான், இது குறித்து ஆராய்ந்த நீதிமன்றத்திற்கு அறிக்கையொன்றைசமர்ப்பிக்குமாறு கூறி நவம்பர் 29 ஆம் திகதிக்கு வழக்கை ஒத்திவைத்தார்.

நீதிமன்றத்திலும், நீதிமன்றத்திற்கு வெளியிலும் வைத்து தாம் மாவீரர்நாளை அனுட்டிப்பதை எதிர்க்கவில்லை என்று கூறியிருந்த யாழ்ப்பாணம் கோப்பாய் போலீசார், தமிழீழ விடுதலைப் புலிகளை மீள உருவாக்கும் வகையில் அவர்களின் அடையாளங்களை காட்சிப்படுத்துவதையே தடுக்க நட வடிக்கை எடுத்திருந்ததாக கூறியிருந்தனர்.

இந்தத் தகவல்கள் கொழும்பிலுள்ள சிங்கள ஊடகங்களிலும், இணையத் தளங்கள் மற்றும் சமூக வலைத்தளங்களில் பரவியதை அடுத்து நாட்டில்அரசாங்கமொன் இல்லாத நிலையில், தானே பிரதமர் என்றும், தாங்களே அரசாங்கம் என்றும் கூறிக்கொண்டிருக்கும் மகிந்த ராஜபக்சே மற்றும்அவரது விசுவாசிகளினால் அரச தகவல் திணைக்களத்திற்கு கடந்த அக்டோபர் 27 ஆம் திகதி நியமிக்கப்பட்ட பணிப்பாளர் நாயகம் அவரச செய்திக்குறிப்பை வெளியிட்டிருக்கின்றார்.

இதில் அரசாங்கம் எந்தவொரு சந்தர்ப்பத்திலும் மாவீரர் நாளை அனுட்டிக்கஅனுமதி வழங்கவில்லை என்று அடித்துக் கூறியுள்ள அரச தகவல் திணைக்கள பணிப்பாளர் நாயகம்நாலக்க களுவெவ, மாவீரர் நாளை அனுட்டிக்க அரசாங்கம் அனுமதி வழங்கியுள்ளதாக மேற்கொள்ளப்படும் பிரசாரங்க ளில் உண்மை இல்லை என்றும் தெரிவித்திருக்கின்றார்.


குரங்குக்கு பாலியல் தொல்லை  இளம்பெண்ணுக்கு 3 ஆண்டு சிறை

கெய்ரோ,

எகிப்தில் குரங்கிற்கு பாலியல் தொல்லை கொடுத்த இளம்பெண்ணுக்கு மூன்று ஆண்டுகள் சிறை தண்டனை விதிக்கப்பட்டுள்ளது. எகிப்தில், நைல் டெல்டா நகரில் செல்லப் பிராணிகளை விற்பனை செய்யும் கடை உள்ளது. அங்கு கடந்த அக்டோபர் மாதம் பஸ்மா என்ற 25 வயது பெண் சென்றிருந்தார்.

கடையில் இருந்த குரங்கு ஒன்றுடன் விளையாடிய பஸ்மா அதனை சீண்டி பாலியல் தொல்லை கொடுத்துள்ளார். இதனை அங்கிருந்த ஒருவர் பஸ்மாவிற்குத் தெரியாமல் செல்போனில் வீடியோவாக பதிவு செய்தார். 90 விநாடிகள் மட்டுமே ஓடும் அந்த வீடியோ இணையத்தில் வைரலானது. இதனைத் தொடர்ந்து குரங்குக்கு பாலியல் தொல்லை கொடுத்ததாக போலீசார் பஸ்மாவை கைது செய்தனர்.

அவர் மீது மன்சூரா நகர நீதிமன்றத்தில் வழக்கு தொடரப்பட்டது. வழக்கு விசாரணையின் போது அவர் தன் குற்றத்தை ஒப்புக் கொண்டார். அதனைத் தொடர்ந்து குற்றச்சாட்டு சந்தேகத்துக்கு இடமின்றி நிரூபிக்கப்பட்டதால் பஸ்மாவுக்கு 3 ஆண்டுகள் சிறைத் தணடனை விதித்து நீதிபதி தீர்ப்பளித்தார்.


2017 ஆம் ஆண்டு தவணைக்கான தொழில்கல்வி

தொழில்கல்வி பயில ஆர்வம் உள்ள மாணவர்களுக்காக தொழில்கல்வி கல்லூரியிலும் தொழில்நுட்ப இடைநிலைப்பள்ளியிலும் பயிலும் வாய்ப்பு வழங்கப்பட்டுள்ளது. அடுத்தாண்டு ஜனவரி மாதத்திற்கான மாணவர் சேர்க்கை பதிவு தற்போது மேற்கொள்ளப்பட்டு வருகிறது. இவ்வாண்டில் பிபிஎஸ் எனப்படும் பள்ளி சார்ந்த மதிப்பீட்டு தேர்வு எழுதிய மாணவர்களும் இதற்கு விண்ணப்பம் செய்யலாம். இம்மாதம் 11ஆம் தேதி முதல் மாணவர்கள் இணையம் வழி தொழில்திறன் கல்விக்கு விண்ணப்பம் செய்யலாம். கல்வி அமைச்சின் அதிகாரப்பூர்வ வலைத்தலமான <http://www.moe.gov.my> மூலம் மாணவர்கள் விண்ணப்பிக்கலாம். இந்த கல்வி திட்டம் தொடர்பில் மேல்விவரங்களை ப்பெற மாணவர்கள் தங்கள் வசிப்பிடத்திற்கு அருகிலுள்ள தொழில்கல்வி கல்லூரி, தொழில்நுட்ப இடைநிலைப்பள்ளி ஆகியவற்றிற்குச் சென்று நேரடியாக தகவலை பெறலாம். இணையத்தில் விண்ணப்பம் செய்யும் மாணவர்கள் அங்குள்ள பாரத்தை முழுமையாக பூர்த்தி செய்ய வேண்டும். தெளிவாக புரிந்து கொண்ட பின்னர் அதனை பூர்த்தி செய்வது வரவேற்கத்தக்கது. தொழில்நுட்ப கல்வி விண்ணப்பத்திற்கான இறுதி நாள் டிசம்பர் மாதம் 20ஆம் தேதியாகும். இரவு 11.59 மணிக்கு மேல் கிடைக்கப்பெறும் விண்ணப்பங்கள் ஏற்றுக் கொள்ளப்படாது. 70க்கும் மேற்பட்ட தொழில்திறன் கல்விக்கான பாடத்திட்டங்கள் இதில் உள்ளன. மாணவர்கள் தங்களுக்கு ஆர்வம் உள்ள துறையில் பதிந்துகொண்டு மேற்கல்வியை தொடரலாம். தங்களின் விண்ணப்பங்கள் ஏற்றுக் கொள்ளப்பட்டு விட்டதாக என்ற தகவலை மாணவர்கள் அடுத்தாண்டு 19ஆம் தேதி முதல் 24ஆம் தேதி முதல் இணையம் வழி தெரிந்து கொள்ளலாம். மேல் விவரங்களை பெற மாணவர்கள் 03-8884 5154/5089/5067/5088 என்ற எண்ணுடன் தொடர்பு கொள்ளலாம்.


மலேசிய நண்பன், எண்ட்ரிகோஸ் நிறுவனம் இணைந்து நடத்திய சமையல் போட்டி!

மலேசிய நண்பனும், எண்ட்ரிகோஸ் நிறுவனமும் இணைந்து நடத்திய சமையல் போட்டியில் மலேசியாவில் உள்ள அனைத்து மாதர்களும் போட்டியில் தங்களின் திறமைகளை வெளிப்படுத்தி உள்ளார்கள். வெற்றி பெற்ற மாதர்களுக்கு எண்ட்ரிகோஸ் நிறுவனம் பரிசுகளை அனுப்பி உள்ளது. முதல் பரிசை தட்டிச் சென்ற திருமதி கத்ரீன் நந்தகுமாரிக்கு (2 பேர்) சென்னை சென்று வர 2 விமான டிக்கெட்டுகள் எண்ட்ரிகோஸ் நிறுவனத் தின் தலைவர் எஸ்.கே.சுந்தரம் வழங்கினார். அருகில் மலேசிய நண்பன் தலைமை நிர்வாகி பிரகாஷ், பொது துறை அதிகாரி சூரியகுமார், துணை ஆசிரியர் பழ.செல்லதுரை.


இரண்டு பொறுப்பு கேட்டு ஓபிஎஸ் அணியை தலைதெறிக்க ஓடவிட்ட தீபா!

கட்சியா, இயக்கமா எது நடத்துவது, எப்படி நடத்துவது என தெரியாமல் அரசியல் களத்தில் கால்பதித்த தீபா கேட்ட இரண்டு பொறுப்புகள்தான் ஓபிஎஸ் அணியை இன்னமும் அதிர்ச்சியிலேயே உறைய வைத்துள்ளதாக கூறப்படுகிறது. ஜெயலலிதாவின் அண்ணன் மகள் என்ற ஒற்றை காரணத்துக்காக தலைவரை தேடும் அதிமுக தொண்டர்களில் ஒருபகுதியினர் தீபாவை ஆதரிக்கின்றனர். அதேநேரத்தில் முன்னாள் முதல்வர் ஓபிஎஸ் தலைமையிலான அணி விஸ்வரூபமெடுத்ததால் பெரும்பகுதி தொண்டர்கள் 'அங்கிட்டு' சாய்ந்துவிட்டனர். இதனிடையே திடீரென ஜெயலலிதா நினைவிடத்தில் ஓபிஎஸ்- தீபா சந்திப்பு நடைபெற்றது. தீபாவை வீட்டுக்கு அழைத்து ஆரத்தி எடுத்து வரவேற்றார் ஓபிஎஸ். அப்போது தாங்கள் இருவரும் இணைந்து செயல்படுவோம் என தீபா கூறியிருந்தார். ஆனால் திடீரென தனி வாத்தியம் வாசிக்கத் தொடங்கிவிட்டார் தீபா.இருந்தபோதும் ஓபிஎஸ் அணி, தீபா வருவார் என இன்னமும் நம்பிக்கையோடுதான் இருக்கிறது. இதனிடையே தீபா முன்வைத்த இரண்டு நிபந் தனைகள் குறித்துதான் ஓபிஎஸ் அணி இன்னமும் அதிர்ச்சியுடன் விவாதித்து வருவதாக தகவல்கள் வெளியாகி உள்ளன. ஓபிஎஸ் அணியில் தாம் இணைய வேண்டுமானால் தம்மை முதல்வர் வேட்பாளராக ஏற்க வேண்டும்; அதேபோல் அதிமுக பொதுச்செயலர் பதவியும் தமக்கு தரப்பட வேண்டும் என்று ஒரே போடாக போட்டாராம் தீபா. அரசியலில் 'அ'வை எழுத தொடங்கியிருக்கும் தீபாவுக்கு சசிகலாவைவிட பேராசை அதிகமாக இருக்கிறதே என அதிர்ந்து போனதாம் ஓபிஎஸ் அணி. இந்த நிபந்தனைகளை நாசூக்காக நிராகரித்துவிட்டது ஓபிஎஸ் அணி. இதனால்தான் தனியாக பேரவையை தொடங்கி பஞ்சாயத்துகளை எதிர்கொண்டு வருகிறாராம் தீபா.


ஜப்பான் கடல் பகுதியில் அமெரிக்க போர்க்கப்பல் விபத்து: 7 வீரர்கள் மாயம்

டோக்யோ ஜப்பான் கடல் பகுதியில் பிலிப்பைன்ஸ் நாட்டு சரக்கு கப்பலும் அமெரிக்க போர்க்கப்பலும் பயங்கரமாக மோதிக் கொண்டன. இதில் போர்க் கப்பலின் வலது புறத்தில் மிகப்பெரிய உடைப்பு ஏற்பட்டு தண்ணீர் புகுந்தது. இந்த விபத்தில் மாயமான 7 கடற்படை வீரர்களை தேடும் பணி தொடர்ந்து நடக்கிறது. ஜப்பான் தலைநகர் டோக்யோவுக்கு தென்மேற்கே இசு தீபகற்ப பகுதியில் ஏசிஎக்ஸ் கிறிஸ்டல் என்ற பிலிப்பைன்ஸ் நாட்டின் சரக்கு கப்பல் சென்று கொண்டிருந்தது. அப்போது ஜப்பானின் யோகோசுகாவில் உள்ள அமெரிக்க கடற்படை தளத்தில் இருந்து வழக்கமான பயிற்சிக்காக புறப்பட்டு சென்ற யுஎஸ்எஸ் பிட்ஸ் ஜெரால்டு என்ற போர்க்கப்பலும் நேற்று அதிகாலை 2.30 மணியளவில் இந்த பகுதியில் பயணம் செய்தது. அப்போது எதிர்பாராதவிதமாக இரு கப்பல் களும் பயங்கரமாக மோதிக் கொண்டன. இதில் போர்க்கப்பலின் வலப்புறத்தில் மிகப்பெரிய உடைப்பு ஏற்பட்டது. இதன் வழியாக கடல் தண்ணீர் கப்பலின் ஒரு பகுதிக்குள் ஊடுருவியது. இந்த விபத்து குறித்து தகவல் அறிந்ததும் ஜப்பான் கடலோர காவல் படையின் 5 கப்பல்கள் உடனடியாக மீட்பு பணியில் ஈடுபட்டன. இந்த விபத்தில் காயம் அடைந்த கப்பலின் தலைமை அதிகாரி பிரைஸ் பென்சன் மற்றும் இரண்டு வீரர்கள் ஹெலிகாப்டர் மூலம் மீட்கப்பட்டு ஜப்பானின் யோகசுகா பகுதியில் உள்ள அமெரிக்க கடற்படை தள மருத்துவமனைக்கு கொண்டு செல்லப்பட்டனர். போர்க்கப்பலில் இருந்த 7 வீரர்களை காணவில்லை. அவர்கள் இடிபாடுகளில் சிக்கியிருக்கலாம் என தெரிகிறது. அவர்களை தேடும் பணி நடக்கிறது. பிலிப்பைன்ஸ் சரக்கு கப்பலில் 20 ஊழியர்கள் இருந்தனர். அவர்கள் யாரும் இந்த விபத்தில் காயம் அடையவில்லை. சேதம் அடைந்த அமெரிக்க போர்க் கப்பல் இழுவை படகுகள் மூலம் யோகோசுகாவில் உள்ள அமெரிக்க கடற்படை தளத்துக்கு கொண்டு செல்லப்பட்டது.


நவீன் கொலை வழக்கு உயர் நீதிமன்றத்துக்கு மாற்றம்.

ஜார்ஜ்டவுன்,

டி.நவீனை கொலை செய்ததாக  குற்றஞ்சாட்டப்பட்டு இருக்கும் நான்கு இளைஞர்கள் சம்பந்தப்பட்ட வழக்கு பினாங்கு உயர் நீதிமன்றத்திற்கு மாற்றப்பட்டு இருக்கிறது.

ஜெ.ரகுசுதன் (வயது 18), எஸ்.கோகுலன் (வயது 18), மற்றொருவர் 17 வயது இளைஞர், கடந்த ஜூலையில் 18 வயதை எட்டிய இன்னுமொரு  இளைஞர் ஆகிய நால்வரும் புக்கிட் குளுகோரில் ஜாலான் காக்கி புக்கிட்டில் உள்ள ஒரு கல்வி மையத்திற்கு அருகே 2017 ஜூன் 9  ஆம் தேதி இரவு 11 மணிக்கும் நள்ளிரவிற்கும் இடையே நவீனை  கொலை செய்ததாக குற்றஞ்சாட்டப்பட்டு  உள்ளனர்.

Read More: Malaysia Nanban Tamil Daily on 27.2.2018


அமெரிக்காவில் காணாமல் போன 3 வயது இந்திய சிறுமி சடலமாக மீட்பு?

ஹூஸ்டன்:
 அமெரிக்காவில் கால்வாயில் இருந்து இந்திய சிறுமியின் சடலம் ஒன்றை போலீசார் மீட்டுள்ளனர். இது 3வயது இந்திய சிறுமியாக இருக்கலாம் என போலீசார் சந்தேகம் அடைந்துள்ளனர். அமெரிக்காவில் வசித்து வருபவர் வெஸ்லே மேத்யூ. இவர் கடந்த இரண்டு ஆண்டுகளுக்கு முன்னர் இந்தியாவில் உள்ள காப்பகத்தில் இருந்து பெண் குழந்தை ஒன்றை தத்தெடுத்தார். அந்த குழந்தைக்கு ஷெரின் மேத்யூ என பெயர் வைத்துள்ளார். தற்போது 3 வயதாகும் ஷெரீனை கடந்த 7ம் தேதி சனிக்கிழமை அதிகாலை 3 மணி முதல் காணவில்லை.
கடந்த 6ம் தேதி இரவு ஷெரீன் குடிப்பதற்காக பாலை காய்ச்சி மேத்யூ கொடுத்துள்ளார். ஆனால், ஷெரீன் அந்த பாலை முழுவதுமாக குடிக்கவில்லை என தெரிகிறது. இதனால் கோபமடைந்த மேத்யூ, ஷெரீனை வீட்டிற்கு அருகே உள்ள மரத்தின் அருகில் நிற்குமாறு கூறி தண்டனை கொடுத்துள்ளார். சுமார் 15 நிமிடங்களுக்குப் பிறகு சென்று பார்த்தப்போது ஷெரீனை காணவில்லை. ஷெரீனை அவர் பல இடங்களிலுமை் தேடியுள்ளார். எனினும் சிறுமி கிடைக்கவில்லை. இதுகுறித்து அவர் ரிச்சட்சன் போலீசுக்கு தகவல் தெரிவித்துள்ளார். குழந்தை காணாமல் சென்று பல மணி நேரம் கழித்து புகார் செய்ததால் மேத்யூவை போலீசார் கைது செய்தனர். பின்னர்  பிணைத்தொகை செலுத்தி ஜாமீனில் வெளியே வந்தார்.
சிறுமியை போலீசார் தீவிரமாக தேடி வந்தனர். இந்நிலையில் வீட்டில் இருந்து அரை மைல் தூரத்தில் உள்ள சிறிய கால்வாயில் இருந்து 3 வயது குழந்தையின் சடலத்தை போலீசார் மீட்டுள்ளனர். இது காணாமல் சென்ற ஷெரீனாக இருக்கலாம் என போலீசார் தெரிவித்துள்ளனர். இன்னும் பிரேத பரிசோதனை செய்யப்படவில்லை. இறந்த குழந்தை யார் என்பதும் அடையாளம் காணப்படவில்லை. பிரேத பரிசோதனைக்கு பின்னரே குழந்தை இறப்பிற்கான காரணம் மற்றும் குழந்தை யார் என அடையாளம் காணப்படும் என போலீசார் தெரிவித்துள்ளனர்.


2,200 மெட்ரிகுலேஷன் இடங்களைக் கூட தற்காக்க முடியாத 4 அமைச்சர்கள்.

(பார்த்திபன் நாகராஜன் / கி. தீபன்) கோலாலம்பூர்,

இந்திய மாணவர்களுக்கான 2,200 மெட்ரிகுலேஷன் இடங்களைக் கூட தற்காக்க முடியாத 4 அமைச்சர்களின் இயலாமையை மஇகா தேசியத் தலைவர் டான்ஸ்ரீ எஸ்.ஏ. விக்னேஸ்வரன் நேற்று கடுமையாகச் சாடினார்.மலாய் மாணவர்களுக்காக பிரத்தியேகமாக உருவாக்கப்பட்டதுதான் மெட்ரிகுலேஷன். இருந்த போதிலும் கடந்த கால அரசாங்கத்திடம் பலகட்ட பேச்சுவார்த்தை நடத்தி குருவி சேர்ப்பதை போன்று 2,200 இடங்களை சேர்த்து வைத்தது.

Read More: Malaysia Nanban Tamil Daily on 4.5.2019


சிடி விற்பனை முதல் சிஎம் பதவி வரை குஷியில் சசி!

தமிழகத்தை இனி ஆண்டவனால் கூட காப்பாற்றமுடியாது. இதுதான் இன்று தமிழகமெங்கும் எழுகின்ற ஒருமித்த பெரும்குரல்! அளவு கடந்த போராட்டங்களுக்கும், கலகங்களுக்கும், சர்ச்சைகளுக்கும், வன்முறைகளுக்கும், துயரங்களுக்கும் முகம்கொடுத்து ஓய்ந்து முற்றுப்பெறாத அரசியல் அவஸ்தையில் தவிக்கின்ற தமிழக மக்களின் தலைவிதியை என்னவென்று சொல்வது? டிசம்பர் மாதம் என்றாலே ஒவ்வொரு வருடமும் ஏதோ ஒரு பிரளயத்தை இயற்கையோ அல்லது செயற்கையோ வந்து தமிழ்நாட்டை உலுக்கி விட்டுச் சென்றாலும் இம்முறை மாறி மாறி மக்களின் மனங்களில் சோகத்தை மட்டும் விதைத்து விடுகின்ற சம்பவங்களின் நீட்சி தமிழகத்தை வேறு ஒரு பாதையில் திசைதிருப்பி பயணிக்கச் செய்துள்ளது. ஓடு மீன் ஓட உறு மீன் வருமளவும் காத்திருந்த கொக்கின் கதைபோல, ஒரு முதல்வருடன் கூட இருந்து அவர் மறைவிற்காக காத்திருந்து அவரின் அரியணையை அமைதியாகக் கைப்பற்றிக்கொண்ட ஜெயலலிதாவின் தோழியான சசிகலாவின் அரசியல் பிரவேசம் தமிழக அரசியல் வரலாற்றையே புரட்டிப் போட்டிருக்கிறது. கொஞ்சம் கொஞ்சமாக இளைய சமுதாயத்தின் இதயங்களில் கோபத்தை விதைத்து வந்த தமிழக அரசியலின் நகர்வுகள் இன்று பெரும் சீற்றமாகி கொடும்நெருப்பாகி தீச்சுவாலை கிளர்ந்தெழுந்து உலகையே உலுக்கி வைத்த ஜல்லிக்கட்டுப் போராட்டத்தின் உள்ளே சசிகலாவின் அரசியல் நுழைவின் அதிருப்தியும்தான் புதைந்திருந்தது என்பதை எவராலும் மறுக்க முடியாது. ஜெயாவின் மரணத்தின் விளைவாக 570 தொண்டர்களின் இறப்பின் பின்னரும் இன்னும் அந்தத் துயரத்திலிருந்து மீண்டிடாத மக்களின் முன்னே, தினமும் சசிகலா தரப்பால் நடத்தப்படும் அரசியல் நாடகங்கள் ஒட்டுமொத்த தமிழகத்தின் நிலைப்பாட்டையே கேள்விக்குறியாக்கியுள்ளது. மேலும் மக்கள் மீதான ஆரோக்கியமற்ற அரசியல் அடக்குமுறையையும் இது வெளிப்படுத்தியுள்ளது. எம்ஜிஆருக்குப் பின்னர் ஜெயா என்ற இரும்புப் பெண்மணியை மட்டும் மனத்தில் இருத்தி அதிமுக அரசையும், இரட்டை இலையையும் மட்டும் விசுவாசித்து ஓட்டுப் போட்ட அத்தனை கரங்களும், இன்று மை வைத்த விரல் நுனியையே அருவருப்பாக பார்க்கின்ற அரசியல் அவலட்சண நிலை தமிழகத்தில் எழுந்துவிட்டது. மக்களால் தெரிவு செய்யப்படாத, தமிழக சட்டப்பேரவைக்கு தேர்தெடுக்கப்படாத , எந்த மேடையிலும் அரசியல் பிரச்சாரம் செய்யாத, அதிமுகவில் நிரந்தர அங்கத்துவம் பெறாத, வெறும் 10ஆம் வகுப்பு வரை படித்த அரசியல் ஞானம் இல்லாத ஒருவரை இன்று விரும்பியோ விரும்பாமலோ முதல்வராக ஏற்க வேண்டிய நிர்ப்பந்தத்திற்கு தமிழகம் தள்ளப்பட்டிருக்கிறது. டீ க்கடை வைத்திருந்த மோடி பாரதப் பிரதமர், டீக்கடை வைத்திருந்த பன்னீர்செல்வம் தற்காலிக தமிழக முதல்வர் என்ற வரிசையில் சிடி க்கடை வைத்திருந்த சசிகலாதான் இன்று சிஎம் என்பதில் என்ன தவறு இருக்கிறது என இந்திய அரசியலை ஏளனம் செய்கின்ற நிலைமை இன்று உருவாகிவிட்டது. தமிழக அரசியலை காமெடியாக சொல்வதானால் நடிகர் ரஜினிக்கு அடுத்த சூப்பர் ஸ்டார் அவரின் உதவியாளர் முருகன் எனவும், விராட் கோஹ்லிக்கு அடுத்த நட்சத்திர வீரர் அவரின் காதலி அனுஷ்கா சர்மா எனவும் தான் சொல்ல வேண்டும். காரணம் அவர்கள்தான் கூடவே இருந்து எப்போதும் கவனித்துக் கொள்கிறார்களே! இதைக் கூட ஒரு காலம் தமிழகம் ஏற்கத் தயாராகவே இருக்க வேண்டும். எப்பேற்பட்ட அரசியல் வரலாறுகள் கொண்ட, அரசியல் சித்தாந்தங்கள் பதிந்த முதலமைச்சர் நாற்காலி இன்று எப்படி கேலிக்கூத்தாக்கப்படுகின்றது என்பதை நினைத்து இளைய சமுதாயம் பொங்கி எழுந்துகொண்டிருக்கிறது. தனது மகனின் இறுதிச் சடங்கில் கூட பங்கேற்க செல்லாமல் அரசுப் பணியாற்றிய ஓமந்தூர் ராமசாமி ரெட்டியார், பதவியில் இருந்த போது தனது தாயைக் கூட தன்னுடன் தங்க அனுமதிக்காக காமராஜர், சட்டை கிழிந்திருப்பது தெரிந்து விடக் கூடாது என்பதற்காக தோளில் துண்டு போட்டு மறைத்த அறிஞர் அண்ணா ஆகியோர் அமர்ந்திருந்த அரசியல் சாசனம் பதித்த நாற்காலி அது. ஆனால் இன்று நிரந்தரமாக ஒருவர் அமர்வதற்கும், அமர்பவரை அகற்றுவதற்கும், ஆளுக்குஆள் சண்டையும் சூழ்ச்சியும் போட்டுக்கொள்கின்ற கேலிக்கூத்தாக மாறி மக்களுக்கு பிடிக்காத, மக்கள் ஏற்காத, மக்கள் அருவருக்கத்தக்க ஒருவரின் ஆளுமைக்குள் சிக்கியிருக்கிறது அந்த நாற்காலி. இதை சினிமா பாணியில் சொல்வதெனில் எப்படி இருந்த நாற்காலி இப்படி ஆயிட்டுது என்றுதான் சொல்லவேண்டும். ஏராளமான அமலாக்கப்பிரிவு வழக்குகளையும், சோத்துக்குவிப்பு வழக்குகளையும் எதிர்கொண்டு வரும் சசிகலா அந்த நாற்காலியில் அமரப் போகிறார் என்பதிலிருந்து தமிழ்நாட்டின் எதிர்காலம் தெளிவாகப் புலப்படுகிறது. உங்களுக்காக நான், உங்களால் நான் என மக்கள் மத்தியில் வலம் வந்த ஜெயாவின் கூட இருந்து இன்று அம்மாவுக்காக நான், அம்மாவால் நான் என்ற நிலையில் முதல்வர் பதவியை கவர்ந்திருக்கும் சசிகலாவுக்கு ஜெயாவின் தோழி என்பதை விட எந்த அடையாளமும் இதுவரை இல்லாதபோதும், அதிமுக செயலவைத் தலைவர், தமிழக முதல்வர் எனும் அடையாளங்கள் எப்படி வந்தடைந்தது என்பதில் பல குளறுபடிகள் நடந்தேறிவிட்டன. எந்த நிலையிலும் ஜெயா, சசிகலாவை எந்த அரசியலிலும் முன்னிறுத்தியதில்லை. கடந்த சட்டப்பேரவைத் தேர்தலின் போது பரப்புரை செய்த ஜெயா, 234 தொகுதிகளிலும் நானே நிற்பதாக நினைத்து போட்டியிடுங்கள் என்று வேட்பாளர்களை கூறியே வாக்கு சேகரித்தார். அதிமுகவின் சாதாரணத் தொண்டனைக் கூட வேட்பாளராக நிறுத்திய ஜெயா, எந்த தொகுதியிலும் சசிகலாவை வேட்பாளராக நிறுத்தவில்லை. எனினும் சசிகலாவினுள் எரிந்துகொண்டிருந்த அரசியல் பேரவாவும், முதல்வர் கனவும், அவசரமும்தான் இன்று ஜெயாவின் மெரினா உறக்கமாகியிருக்குமோ என்பதே மக்களின் எண்ணமாக விருக்கிறது. ஏனெனில் சட்டப்பேரவைத் தேர்தலில் வெற்றி பெற்ற உறுப்பினர்களில் ஒருவரை முதலமைச்சராக தேர்வு செய்வது தான் ஜனநாயக நெறிமுறைகளை மதிக்கும் செயலாகும் என்பது சசிகலா உட்பட அனைவருக்கும் தெரியும். 1973இல் நடராஜனுக்கும் சசிகலாவுக்கும் தனது தலைமையில் திருமணத்தை நடத்திவைத்த கலைஞர்கூட இதை ஒருபோதும் எதிர்ப்பார்த்திருக்கமாட்டார். கடந்த 2001ஆம் ஆண்டு தேர்தலில் டான்சி வழக்கில் தண்டிக்கப்பட்ட ஜெயா சட்டப்பேரவைத் தேர்தலில் போட்டியிடும் தகுதியை இழந்தார். ஆனாலும், சட்டப்பேரவை உறுப்பினர் ஆகாமலேயே முதலமைச்சராக பொறுப்பேற்ற அவருக்கு கண்டனம் தெரிவித்ததுடன், உடனே பதவி விலக வேண்டும் என்றும் உச்சநீதிமன்றம் ஆணையிட்டது. அதுமட்டுமின்றி, சட்டமன்ற உறுப்பினராகும் தகுதி இருந்தாலும், இல்லாவிட்டாலும் சட்டப்பேரவைக்கு தேர்ந்தெடுக்கப்படாத ஒருவரை முதலமைச்சராக பதவியேற்க அனுமதிக்கக்கூடாது என உச்சநீதிமன்ற நீதிபதி எஸ்.பி.பரூச்சா கருத்து தெரிவித்திருந்தார். சினிமா கலாச்சாரம் அற்ற, தமிழர் பின்னணியைக் கொண்ட ஒருவர் தான் தமிழகத்தை ஆள வேண்டும் என வரிந்துகட்டிப் பிரச்சாரமிட்ட பல கட்சிகளின் வாய்களை மௌனிக்கச் செய்தாற்போல் தற்காலிக முதல்வராக பதவியேற்ற பன்னீர்செல்வத்தின் பதவித் துறப்பும் சசிகலாவின் முதல்வர் தேர்வும் தமிழகத்தின் அனைத்துக் கட்சிகளை மட்டுமல்ல மத்திய அரசையே அதிர்ச்சியில் உறையவைத்துள்ளது. டிசம்பர் 5இல் ஜெயாவின் உடல் அடக்கம் செய்வதற்குள் அமைக்கப்பட்ட அமைச்சரவை, டிசம்பர் 29இல் அவசரமாக கைப்பற்றப்பட்ட அதிமுக செயலாளர் பதவி, பிப். 5 இல் பறிக்கப்பட்ட முதல்வர் பதவி என சசிகலாவின் அத்தனை அவசரமும் நிச்சயம் அதிமுகவை சிதறடிக்கச் செய்யும் என்பது அரசியல் நோக்கர்களின் கருத்தாக இருக்கிறது. கடந்த ஜனவரி 26 ஆம் தேதி நடந்த குடியரசு தின விழாவில் தமிழகத்தில் எந்த முதலமைச்சருக்கும் கிடைக்காத ஒரு வாய்ப்பு பன்னீர்செல்வத்துக்குக் கிடைத்தது. அதாவது குடியரசு தினத்தில் தனது மனைவி மற்றும் பேரக் குழந்தைகளுடன் கலந்துகொண்ட பன்னீர்செல்வம் தேசியக் கொடியேற்றினார். வழக்கமாக, குடியரசுத் தின விழாவில் கவர்னர்தான் கொடியேற்றுவார். தமிழகத்துக்குப் பொறுப்பு ஆளுநர் என்பதால், அவர் மகாராஷ்டிரா மாநில குடியரசுத் தின விழாவில் இருந்ததால் ஓ.பன்னீர் செல்வத்துக்கு இந்த அரிய வாய்ப்பு கிடைத்தது. ஜல்லிக்கட்டுப் போராட்டத்தின் விளைவாக ஜல்லிக்கட்டுக்கானச் சட்டம் கொண்டு வந்ததன் மூலம், தமிழக மக்களிடையே ஒருவித நன்மதிப்பைப் பெறத்தொடங்கினார் பன்னீர்செல்வம். இது சசிகலாவின் குடும்பத்துக்கு தாங்கிக் கொள்ளமுடியாத கோபத்தை உண்டாக்கியது. இதுவே சசிகலாவின் முதல்வர் நாற்காலி மீதான அவசரத்தை வேகப்படுத்தியது. அதிகாரத்தை தம் வசம் கொண்ட அதிமுக தலைமையின் கீழ் மக்கள் அறவழிப் போராட்டத்தை நடத்துவதை விட வேறு என்னதான் செய்ய முடியும். போலீஸ் அராஜகத்தை தம் கண்ணூடாக பார்த்துணர்ந்த மாணவர் போராட்டத்தில் சசிகலாவால் சொல்லப்பட்ட செய்தியும் அதுதான். மக்களிடம் உள்ள ஒரே ஆயுதம் இடைத் தேர்தல்தான். 6 மாதத்திற்குள் சசிகலா இடைத் தேர்தலில் போட்டியிட்டு எம்எல்ஏ ஆக வேண்டும். அப்போது பாடம் கற்பிப்போம் என்ற வெறியில் மக்கள் பயணிக்கத் தொடங்கிவிட்டனர். இதை எப்படி அதிமுகவின் கைப்பாவைகளும், பதவிக்காக தலைமையின் காலடியில் காத்துக் கிடப்பவர்களும், சசிகலாவும் எப்படி சமாளிக்கப் போகிறார்கள் என்பதை காலம்தான் பதில் சொல்ல வேண்டும். மேலும் சொத்துக்குவிப்பு வழக்கின் தீர்ப்பு மத்திய அரசின் அழுத்தத்தின் நடுவே எப்படி நகரப்போகிறது என்பதிலும் தீபாவின் அரசியல் ஆளுமை எவ்வாறு வலுப்பெறப்போகிறது என்பதிலும், பலம் வாய்ந்த எதிர்க்கட்சியான திமுகவின் அரசியல் சாணக்கியம் இந்த இக்கட்டான நிலையில் எவ்வாறு நகர்த்தப்படப்போகிறது என்பதிலும் கூட அதிமுக ஆட்சியின் இருப்பு தங்கியிருக்கின்றது. பாவம் ஓ.பன்னீர்செல்வம் சிரித்த முகத்துடன் கட்சி தலைமை அலுவலகத்தில் நடைபெற்ற எம்எல்ஏ.க்கள் கூட்டத்தில் கட்சியின் சட்டமன்ற குழுத் தலைவராக சசிகலா தேர்வு செய்யப்பட்டார் என கூறி தனது முதலமைச்சர் பதவியை ராஜினாமா செய்ததோடு, சசிகலா முதலமைச்சர் பொறுப்பேற்று கொள்வதற்கும் முன்மொழிந்துள்ளமை ஏளனத்துக்குரியது. அதாவது சினிமாவில் வடிவேலு அத்தனை அடியையும் வாங்கிவிட்டு வலியையும் பொறுத்துக் கொண்டு புன்சிரிப்போடு வெளியே வரும் காமெடியையும் இது மிஞ்சிவிடுகிறது. எவ்ளோ அடிச்சாலும் தாங்குவாண்டா இவன் ரொம்ப நல்லவண்டா என்பதை ஓபிஎஸ் க்கு அன்றே சினிமா பாடம் கற்றுக் கொடுத்துவிட்டது. அதிமுக அரசு இராணுவ ஆட்சியைப் போன்றது என இதுவரை வர்ணிக்கப்பட்டுவந்த ஜெயாவின் ஆட்சி இப்போது திசைமாறியிருக்கிறது. இராணுவ ஆட்சி என்பதை தவறாகப் புரிந்துகொண்ட அவரது தோழி சசிகலா பன்னீர்செல்வத்தையும், அமைச்சர்களையும், தொண்டர்களையும், மாவட்ட நிர்வாகிகளையும் இராணுவ அதிகார பாணியில் பணிய வைத்துள்ளார். தன்னை எதிர்ப்பவர்களை இனங்கண்டு இராணுவ பாணியில் வேறுவிதமாக கையாண்டு தன்னுடன் இணைய வைத்துள்ளார். ஒட்டு மொத்தத்தில் கட்சியினுள் ஒரு துரும்பு கூட தன்னை எதிர்த்து நிற்கக் கூடாது என்பதில் இராணுவ கட்டுக்கோப்புடன் நடந்து ஒருமித்த குரலில் தன்னை முதல்வராக்கினார். இதுதான் அதிமுகவின் தற்போதைய இராணுவ கட்டுக்கோப்பு. ஆனால் வரும் தேர்தலில் மக்கள் இராணுவமாக திரண்டு வாக்களிக்கப் போகிறார்கள். அப்போதுதான் அதிமுக ஆட்சியின் ஸ்திரத்தன்மை வெளிப்படப்போகிறது. என்னை பன்னீர்செல்வம் தான் முதல்வராகும்படி கூறினார். நானும் ஏற்றுக் கொண்டேன் என கொஞ்சம் கூட பொறுப்பற்ற முறையில் பதிலளிக்கும் சசிகலாவை, அண்மையில் இந்தியா டுடே யின் பேட்டியின்போது தப்புத் தப்பாக பதிலளித்த சசிகலாவை, கட்சித் தொண்டர்களிடையே உரையாற்றும்போது எழுதியதை படிப்பதற்கே தடுமாறிய சசிகலாவை முதல்வராக ஏற்று எப்படித் தமிழகம் பயணிக்கப் போகிறது என்பதே மிகப் பெரும் கேள்விக்குறியாகிவிட்டது.


இலங்கையில் வடக்கு மாகாண முதல்வருக்கு தமிழ் தேசிய கூட்டமைப்பு ஆதரவு

கொழும்பு: இலங்கையில் வடக்கு மாகாண முதல்வர் விக்னேஸ்வரனுக்கு எதிராக நம்பிக்கையில்லா தீர்மானம் கொண்டு வரப்பட்டுள்ள நிலையில், தமிழ் தேசிய கூட்டமைப்பு கட்சிகள் ஆதரவால் முதல்வரின் பதவி பறிபோகாது என அக்கட்சியின் மூத்த தலைவர் கூறி உள்ளார். இலங்கை வடக்கு மாகாணத்தின் வேளாண் துறை அமைச்சர் ஐங்கரநேசன், கல்வித் துறை அமைச்சர் குருகுலராஜா. இருவர் மீதும் ஊழல் குற்றச்சாட்டு எழுந்தது. இதைத்தொடர்ந்து இரு அமைச்சர்களையும் பதவி விலக முதல்வர் விக்னேஸ்வரன் உத்தரவிட்டார். இதற்கு மாகாண சபை உறுப்பினர்கள் கடும் எதிர்ப்பு தெரிவித்தனர். ஆளுங்கட்சி கூட்டணியில் உள்ள 22 பேர் முதல்வர் விக்னேஸ்வரனுக்கு எதிராக நம்பிக்கையில்லா தீர்மானத்தில் கையெழுத்திட்டு, ஆளுநர் ரெஜினால்ட் கூரேவிடம் கடந்த 15ம் தேதி அளித்தனர். இதனால் பெரும்பான்மையை நிரூபிக்க கவர்னர் உத்தரவிட்டுள்ளார். இந்தநிலையில் அவருக்கு தமிழ் தேசிய கூட்டணி முழு ஆதரவு அளிக்கும் என அக்கட்சியின் மூத்த தலைவர் சிவாஜிலிங்கம் கூறி உள்ளார். அவர் நேற்று அளித்த பேட்டியில், விக்னேஸ்வரனை பதவியில் இருந்து நீக்க முடியாது. தமிழ் தேசிய கூட்டமைப்பின் 4 கட்சிகளும் முதல்வருக்கு ஆதரவு அளிக்கும்’’ என்றார். மேலும் அவர், ஆளுநரை சந்தித்து விக்னேஸ்வரனை நீக்கக் கூடாது என வலியுறுத்தி உள்ளார்.


டெங்கு ஒழிப்புக்கு மக்களின் ஒத்துழைப்பும் அவசியம்': முதல்வர்

கடந்த சில மாதங்களாக தமிழக அரசு சார்பில் எம்.ஜி.ஆர். நூற்றாண்டு விழா நடத்தப்பட்டு வருகிறது. அதன் தொடர்ச்சியாக இன்று புதுக்கோட்டையில் எம்.ஜி.ஆர். நூற்றாண்டு விழா நடத்தப்படுகிறது. இந்த விழாவில் தமிழக முதல்வர் எடப்பாடி பழனிசாமி உட்பட கட்சியின் முக்கிய நிர்வாகிகள் கலந்துகொண்டுள்ளனர். இதில் டெங்கு பிரச்னை குறித்தும் அதுகுறித்து அரசு எடுத்து வரும் நடவடிக்கைகள் குறித்தும் விரிவாகப் பேசினார் எடப்பாடி பழனிசாமி.

விழாவில் பேசிய முதல்வர், 'டெங்கு கொசு ஒழிப்பில் தமிழக அரசின் நடவடிக்கைகளுக்கு மக்களின் ஒத்துழைப்பு மிகவும் அவசியம். டெங்கு விஷயத்தை சவாலாக எடுத்துக்கொண்டு தமிழக அரசு செயல்பட்டு வருகிறது. எதிக்கட்சியினர் டெங்கு விஷயத்தையும் அரசியலாக்கி வருகிறார்கள். அரசு மருத்துவமனைகளில் மருத்துவர்கள், செவிலியர்கள் கூடுதலாக நியமிக்கப்பட்டுள்ளனர். அவர்கள் தொடர்ந்து அயராது உழைத்து வருகின்றனர்' என்று உரையாற்றினார்.

இந்த விழாவில், முன்னர் பேசிய மக்களவை துணை சபாநாயகர் தம்பிதுரை, 'அ.தி.மு.க இருக்கும் வரை தமிழகத்தில் வெற்றிடம் என்ற பேச்சுக்கே இடமில்லை. தமிழகத்தில் கலைத் துறையினர் சிலர் வெற்றிடம் இருப்பதாகவும் அதனால், அரசியலுக்கு வந்துவிடலாம் என்றும் நினைக்கின்றனர். அவர்களின் கனவு நிறைவேறாது. எம்.ஜி.ஆர் ஒன்றும் கலைத் துறையில் இருந்து நேரடியாக அரசியலுக்கு வரவில்லை என்பதை அவர்கள் புரிந்துகொள்ள வேண்டும்' என்று பேசினார்.


நினவுகள் மட்டும் போதாது, செயலிலும் காட்ட வேண்டும்

பெக்கான்,

நாட்டின் கடந்த கால தலைவர்களின் பங்களிப்பை வெறுமனே நினைவில் கொள்வது மட்டுமின்றி, நாட்டை உயரிய நிலைக்கு கொண்டு செல்வதற்கான ஓர் அடிப்படையாகவும் அதனைக் கருதவேண்டும். அடுத்த தலைமுறை என்ற வகையில், ஓர் அடித்தளமாக நிறுவப்பட்டுள்ள அவர்களின் பங்களிப்பை உலக ரீதியில் அங்கீகரிக்கப்படும் அளவிற்கு உயரிய நிலைக்கு கொண்டு செல்லவேண்டும். அது இன்றைய தலைமுறையின் கடமை. செயலிலும் இத னைக் காட்ட வேண்டும் என்று பிரதமர் டத்தோ ஸ்ரீ நஜீப் துன் ரசாக் கூறினார்.

Read More: Malaysia Nanban Tamil Daily on 7.5.2018


விபத்தில் சிக்கியவர்களுக்கு உதவச் சென்ற இரு இந்திய இளைஞர்கள் பலி

(எம்.கே.வள்ளுவன்) ஜொகூர் பாரு, சாலை விபத்தில் சிக்கியவர்களுக்கு உதவுவதற்காகச் சென்ற லோகேஸ் செல்வராஜ், சுரேந்திரன் ராஜேந்திரன் ஆகிய இரு இளைஞர்களும், அச்சமயத் தில் தங்கள் மீது கார் மோதியதில் சம்பவ இடத்திலேயே உயிரிழந்தனர். ஸ்கூடாய் அருகே ஜொகூர் பாரு-ஆயர் ஈத்தாம் சாலை 10-ஆவது கிலோ மீட்டர் தொலைவில் இச்சம்பவம் நேற்று அதிகாலை 4.15 மணியளவில் நிகழ்ந் தது. இதற்கு முன்பு, சம்பவத்தில் உயிரிழந்த அவ்விருவருடன் மேலும் ஒருவரும் தங்கள் மோட்டார் சைக்கிளில் சென்று கொண்டிருந்தபோது அவ் விபத்தை கண்ணுற்று, பாதிக்கப்பட்டவர்களுக்கு உதவுவதற்காகச் சென்றுள்ளனர் என்று ஜொகூர் பாரு வட பகுதி மாவட்ட போலீஸ் அதிகாரி முகமட் தாய்ப் அஹ்மட் கூறினார். அவ்விபத்தில் மாண்டவர்கள் பேரா, லஹாட் தாமான் டேசா பிஞ்சி உத்தாராவைச் சேர்ந்த லோகேஸ் செல்வராஜ் (வயது 29), கோலாலம்பூரைச் சேர்ந்த சுரேந்திரன் ராஜேந்திரன் என அடையாளம் காணப்பட்டது. அவ்விபத்தில் மேலும் மூன்று இந்திய இளைஞர்கள் கடுமையான காயங்களுக்கு இலக்காகி மருத்துவமனைக்கு கொண்டு செல்லப்பட்டதாக முகமட் தாயிப் தெரிவித்தார். மோட்டார் சைக்கிளில் வந்த அவர்கள் தங்கள் மோட்டார் சைக்கிள்களை நிறுத்தி விட்டு விபத்தில் சிக்கியவருக்கு உதவ முற்பட்ட போது புரோட்டோன் பெர்சோனா வாகனம் ஒன்று அந்த ஐவரையும் மோதியதோடு அவர்களின் மோட்டார் சைக்கிள்களையும் மோதித் தள்ளியதாக தெரிவித்த முகமட் தாயிப் அமார் காயமடைந்த மற்ற மூவரின் அடையாளங்கள் உடனடியாகத் தெரியவில்லை எனவும் குறிப்பிட்டார். ஐவரையும் மோதிய வாகனமோட்டி கட்டுப்பாட்டை இழந்து மற்றொரு வாகனத்தையும் மோதிய போதிலும் இலேசான காயங்களுடன் தப்பியதாக தெரிவித்த அவர் விபத்து நடந்த போது மழை பெய்த வேளையில் விபத்து நிகழ்ந்த இடம் இருட்டாக இருந்ததாகவும் தெரிவித்தார்.1987 சாலை போக்கு வரத்துச் சட்டம் பிரிவு 41 இன் கீழ் இச்சம்பவம் குறித்து போலீசார் விசாரணை மேற்கொண்டு வருகின்றனர். இதனிடையே விபத்தில் மாண்ட இருவரின் சடலங்ளும் கூலாய் மருத்துவமனைக்கு கொண்டு செல்லப்பட்டு சவப்பரிசோதனைகள் மேற்கொள்ளப்பட்ட வேளையில் அவர்களின் சொந்த ஊர்களுக்கு சடலங்கள் கொண்டு செல்லவும் ஏற்பாடுகள் செய்யப்பட்டன.